text:
Kanzuru yeHarare inoti iri kutora matanho akasimba kudzivirira zvirwere zvemudumbu zvinogona kukonzerwa nekunaya kwemvura.
As vagari vemuguta pamwe chete nevanomirira vagari vanoti zviito zvekanzuru zvinogona kutowedzera kupararira kwezvirwere izvi. Vamwe vagari vari kutyira kuti kunaya kwemvura kuchapa kupararira kwezvirwere zvakaita sezvemanyoka, cholera netyphoid.
Kunyangwe hazvo mvura iri kunaya, kanzuru yeHarare haina mari yemishonga yekuchenesa mvura. Izvi zvapa kuti vamwe vagari vaende kunochera mvura kumatsime asina kuchengetedzwa.
Vachitaura nevatori venhau muHarare vhiki rapera, vanoona nezvezvirwere zvinotapuriranwa mukanzuru yeHarare Dr Kudzai Masunda vakati kanzura yatora matanho akawanda kudzivirira kupararira kwezvirwere izvi.
Asi Dr Masunda vanoti havo sekanzuru vatotanga kuona kuwedzera kwehuwandu hwevanhu vari kurwara nezvirwere zvemudumbu. Kunyangwe hazvo kanzuru ichibvuma kuti zvirwere izvi zviri kukwira, yakabudisa mumapepenhau kuti iri kuzovharira mvura vese vane zvikwereti. Izvi zvinonzi nenyanzvi munyaya dzezvehutano kuzvisikira moto muziso.
Nzvimbo zhinji dzemuHarare dziri kuwana mvura kwemazuva mashomanana uye kune mimwe misha yakaita seMabvuku, Tafara neMsasa Park hakutowanike mvura zvachose.
VaPrecious Shumba vesangano rinomiririra vagari reHarare Residents Trust vari kushoropodza zviito zvekanzuru vachiti kusapiwa mvura yakakwana pamwe nedanho ratorwa rekuvharira vane zvikwereti mvura zvichapamhidzira dambudziko rezvirwere zvemudumbu izvi.
VaShumba vanoti kanzuru yeHarare inofanirwa kuziva kuti ruzhinji rwuri kushaya mari sezvo hupfumi hwenyika husina kumira zvakanaka.
VaShumba vakapomerawo kanzuru yeHarare mhosva yekusashandisa homwe yemvura yekanzuru nemazvo.
Muzvare Grace Mavhezha mumwe mugari wemuHarare vakurudzira kanzuru yeHarare kuti imbomira zvekuvharira ruzhinji mvura vakati kushaisa vanhu mvura imviro mviro dzekuuraya vagari sezvakaitka muna 2008 na2009 apo pakaita chirwere cheCholera. Vatiwo zvinosuwisa ndezvekuti vana nevanhukadzi ndivo vanozonyanyotakura mutoro wezvirwere uyu.
Izvi zvatsigirwa naVaReggy Karenga avo vati kanzuru inofanirwa kutsvaka dzimwe nzira dzekuti vanhu vabhadhare mari idzi.
VaKarenga vanotiwo kanzura inenge ichizvipa basa guru rekuzoedza kurapa zvirwere zvemudumbu izvi zvakadai seTyphoid neCholera.
Mamiriro akaita zvinhu munyaya dzehutano anoratidza kuti chirwere checholera netyphoid zvikapararira kanzuru pamwe nehurumende havagoni kuzorapa ruzhinji pasina mari inobva kumasangano akazvimirira.
Pakambopararira chirwere ichi muna 2008 na2009, nyika dzakaita seAmerica, Britain nesangano reEuropean Union ndidzo dzakazomira mira kubatsira Zimbabwe iyo yaitatarika kubatsira varwere.
Sangano reWorld Health Organisation rakati vanhu vanopfuura zviuru zvina vakafa panguva iyi nekuda kwecholera. Ndangariro dzenguva iyi ndidzo dzotyisa ruzhinji.


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
28 Zvino Jehovha akataurazve naMosesi, achiti:
2 “Rayira vanakomana vaIsraeri, uti kwavari, ‘Muchenjerere kundiunzira chinopiwa changu, zvokudya zvangu,+ nokuda kwezvinopiwa zvangu zvinopiswa nomoto kuti zvive kunhuhwirira kwakanaka kwandiri,+ panguva yazvo yakatarwa.’+
3 “Uti kwavari, ‘Ichi ndicho chinopiwa chinopiswa nomoto chamuchauya nacho kuna Jehovha: pazuva roga roga, makwayana makono maviri akanaka ane gore rimwe chete kuti ave chinopiwa chinopiswa nguva dzose.+
4 Uchapa gwayana gono rimwe chete mangwanani, uye uchapa rimwe gwayana racho gono panguva yorubvunzavaeni,+
5 pamwe chete nechegumi cheefa+ yefurawa yakatsetseka kuti chive chinopiwa chezviyo,+ chakakanyiwa nemafuta akaita zvokudzvurwa anokwana chikamu chimwe chete pazvikamu zvina zvehini;+
6 chinopiwa chinopiswa+ chenguva dzose, chaipiwa paGomo reSinai kuti chive kunhuhwirira kwakanaka, chinopiwa chinopisirwa Jehovha nomoto,+
7 pamwe chete nechinopiwa chacho chinonwiwa,+ chikamu chimwe chete pazvikamu zvina zvehini pagwayana gono rimwe nerimwe.+ Dururira Jehovha chinopiwa chinonwiwa chedoro rinodhaka+ munzvimbo tsvene.
8 Uchapa rimwe gwayana gono panguva yorubvunzavaeni. Ucharipa kuti rive chinopiwa chinopiswa nomoto, chokunhuhwirira kwakanaka kunoitirwa Jehovha, pamwe chete nechinopiwa chacho chezviyo chakafanana nechemangwanani uye pamwe chete nechinopiwa chacho chinonwiwa chakafanana.+
9 “‘Asi pazuva resabata+ pachava nemakwayana makono maviri akanaka, ane gore rimwe chete uye zviyero zviviri zvegumi zvefurawa yakatsetseka kuti zvive chinopiwa chezviyo chakakanyiwa nemafuta, pamwe chete nechinopiwa chacho chinonwiwa,
10 kuti zvive chinopiwa chinopiswa chesabata pasabata racho, pamwe chete nechinopiwa chinopiswa+ chenguva dzose nechinopiwa chacho chinonwiwa.+
11 “‘Zvino pakutanga kwemwedzi yenyu, muchauya kuna Jehovha nenzombe mbiri duku negondohwe rimwe chete, makwayana makono akanaka manomwe, rimwe nerimwe riine gore rimwe chete kuti zvive chinopiwa chinopiswa,+
12 nezviyero zvitatu zvegumi zvefurawa yakatsetseka kuti zvive chinopiwa chezviyo+ chakakanyiwa nemafuta nokuda kwenzombe imwe neimwe nezviyero zviviri zvegumi zvefurawa yakatsetseka kuti zvive chinopiwa chezviyo chakakanyiwa nemafuta nokuda kwegondohwe rimwe chete,+
13 nechiyero chimwe chete chegumi chefurawa yakatsetseka kuti chive chinopiwa chezviyo chakakanyiwa nemafuta nokuda kwegwayana gono rimwe nerimwe, kuti chive chinopiwa chinopiswa, kunhuhwirira kwakanaka,+ chinopiwa chinopisirwa Jehovha nomoto.
14 Zvinopiwa zvazvo zvinonwiwa zvinofanira kuva hafu+ yehini yewaini panzombe uye chikamu chimwe pazvikamu zvitatu+ zvehini pagondohwe uye chikamu chimwe pazvikamu zvina+ zvehini pagwayana gono. Ichi ndicho chinopiwa chinopiswa chomwedzi nomwedzi mumwedzi wacho nokuda kwemwedzi yegore.+
15 Uyewo mbudzana+ imwe inofanira kupiwa kuti ive chinopiwa chechivi kuna Jehovha kuwedzera kuchinopiwa chinopiswa chenguva dzose pamwe chete nechinopiwa chacho chinonwiwa.+
16 “‘Mumwedzi wokutanga, pazuva rechigumi nemana romwedzi wacho, pachava nepaseka yaJehovha.+
17 Pazuva rechigumi nemashanu romwedzi uyu pachava nomutambo. Makeke asina kuviriswa achadyiwa kwemazuva manomwe.+
18 Pazuva rokutanga pachava nokuungana kutsvene.+ Hamufaniri kuita basa rakaoma chero ripi zvaro.+
19 Munofanira kuuya nenzombe mbiri duku negondohwe rimwe chete nemakwayana makono manomwe, rimwe nerimwe riine gore rimwe chete,+ kuti zvive chinopiwa chinopiswa+ nomoto, chinopiwa chinopisirwa Jehovha. Zvinofanira kuva zvakanaka.+
20 Muchapa zviyero zvitatu zvegumi nokuda kwenzombe imwe chete nezviyero zviviri zvegumi+ nokuda kwegondohwe racho kuti zvive zvinopiwa zvazvo zvezviyo+ zvefurawa yakatsetseka yakakanyiwa nemafuta.
21 Saizvozvowo uchapa chiyero chimwe chete chegumi+ nokuda kwemakwayana makono manomwe, rimwe nerimwe pamakwayana makono manomwe;
22 nembudzi imwe chete yechinopiwa chechivi kuti ikuyananisirei.+
23 Munofanira kupa izvi tisingabatanidzi chinopiwa chinopiswa chemangwanani, chechinopiwa chinopiswa+ chenguva dzose.+
24 Saizvozvo munofanira kupa chinopiwa chinopiswa nomoto, kunhuhwirira kwakanaka kunoitirwa Jehovha,+ zuva nezuva kwemazuva manomwe sezvokudya.+ Chinofanira kupiwa pamwe chete nechinopiwa chinopiswa chenguva dzose, nechinopiwa chacho chinonwiwa.
25 Pazuva rechinomwe munofanira kuva nokuungana kutsvene.+ Hamufaniri kuita basa rakaoma chero ripi zvaro.+
26 “‘Zvino pazuva remichero inotanga kuibva,+ pamunouya nechinopiwa chezviyo zvitsva kuna Jehovha, pamutambo wenyu wemavhiki+ munofanira kuva nokuungana kutsvene. Hamufaniri kuita basa rakaoma chero ripi zvaro.+
27 Munofanira kuuya nenzombe mbiri, gondohwe rimwe chete, makwayana makono manomwe rimwe nerimwe riine gore rimwe chete,+ kuti zvive chinopiwa chinopiswa chokunhuhwirira kwakanaka kunoitirwa Jehovha;
28 uye sechinopiwa chazvo chezviyo chefurawa yakatsetseka yakakanyiwa nemafuta, zviyero zvitatu zvegumi nokuda kwenzombe imwe neimwe, zviyero zviviri zvegumi+ nokuda kwegondohwe rimwe chete,
29 saizvozvowo chiyero chimwe chete chegumi+ nokuda kwegwayana gono rimwe nerimwe pamakwayana makono manomwe;
30 mbudzana imwe chete yokukuyananisirai.+
31 Munofanira kuzvipa tisingabatanidzi chinopiwa chinopiswa chenguva dzose nechinopiwa chacho chezviyo.+ Zvinofanira kuva zvakanaka,+ pamwe chete nezvinopiwa zvazvo zvinonwiwa.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Numeri 28
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
11 Zvino pachigutsa chaJese+ pachabuda davi;+ uye bukira+ rinobva pamidzi yake richabereka zvibereko.+
2 Mudzimu waJehovha uchagara pamusoro pake,+ mudzimu wouchenjeri+ uye wokunzwisisa,+ mudzimu wezano uye wokuva nesimba,+ mudzimu wokuziva+ uye wokutya Jehovha;+
3 uye iye achafara pakutya Jehovha.+
Haazotongi nokungoona chete nemaziso ake, kana kungotsiura maererano nezvaanenge anzwa nenzeve dzake.+
4 Asi achatongera vakaderera nokururama,+ uye achatsiura nokururama nokuda kwevanyoro venyika. Acharova nyika neshamhu yomuromo wake;+ uye achauraya munhu akaipa nomudzimu wemiromo yake.+
5 Kururama kuchava bhandi romuhudyu make,+ uye kutendeka bhandi rechiuno chake.+
6 Mhumhi ichagara negwayana gono kwenguva duku,+ ingwe icharara pasi nembudzana, mhuru nomwana weshumba ava nezenze+ nemhuka yakakodzwa pamwe chete;+ uye mukomanawo zvake muduku achazvitungamirira.
7 Mhou nebheya zvichafura pamwe chete; vana vazvo vacharara pasi pamwe chete. Kunyange shumba ichadya uswa senzombe.+
8 Mwana anoyamwa achatamba pamwena wemhungu;+ uye mwana akarumurwa achaisa ruoko rwake muburi rinopinza chiedza mumwena wenyoka ine uturu.
9 Hazvizombokuvadzi+ kana kumboparadza pagomo rangu rose dzvene;+ nokuti nyika ichazara nokuziva Jehovha sokufukidzwa kwakaitwa gungwa nemvura.+
10 Zvino pazuva iroro+ pachava nomudzi waJese+ unenge wakamira sechiratidzo nokuda kwevanhu.+ Marudzi achaenda kwaari achibvunza,+ uye nzvimbo yake yokuzororera ichakudzwa.+
11 Zvino pazuva iroro Jehovha achapazve ruoko rwake, kechipiri,+ kuti awane vanosara vevanhu vake vachasara kuAsiriya+ nokuIjipiti+ nokuPatrosi+ nokuKushi+ nokuEramu+ nokuShinari+ nokuHamati nokuzvitsuwa zvegungwa.+
12 Iye achasimudzira marudzi chiratidzo, ounganidza vakapararira vaIsraeri;+ uye achaunganidza vakapararira vaJudha vachibva kumigumo mina yenyika.+
13 Godo raEfremu richapera,+ uye vaya vanovenga Judha vachaparadzwa. Efremu haazoitiri Judha godo, uyewo Judha haazoitiri Efremu utsinye.+
14 Vachabhururuka nepapfudzi revaFiristiya nechokumavirira;+ vachapamba vanakomana vokuMabvazuva vari pamwe chete.+ Vachatambanudzira ruoko rwavo pana Edhomu naMoabhi,+ uye vanakomana vaAmoni vachava pasi pavo.+
15 Jehovha achagura rurimi rwegungwa reIjipiti,+ achasimudzira ruoko rwake paRwizi+ simba rake richipenya. Acharurova muhova dzarwo nomwe, uye achaita kuti vanhu vafambe vakapfeka hwashu dzavo.+
16 Pachava nomugwagwa mukuru+ unobva kuAsiriya nokuda kwevanosara+ vevanhu vake avo vachasara,+ sezvapakava nomumwe nokuda kwaIsraeri pazuva raakabuda munyika yeIjipiti.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Isaya 11
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
Moldova
Str Gr Ureche 75
MD-2005 CHISINAU
REPUBLIC OF MOLDOVA
+373 22-22-86-26
Kuratidzwa Zvinoitwapo
Muvhuro kusvika Chishanu
8:00 a.m. kusvika 11:00 a.m. uye 1:00 p.m. kusvika 4:00 p.m.
Kunotora awa imwe chete
Muchidimbu
Tinotarisira basa rinoitwa neZvapupu zvaJehovha zvinopfuura 20 000. Tinotumira mabhuku anorema matani anopfuura 16 mwedzi nemwedzi muungano dzinosvika 250 muMoldova.


text:
Ndege
Ndege (Aeroplane) in English. Kuti ndege isumuke kune zvinhu zvakakosha zvinoti:
- Kugona kumhanya kusvika paspidhi yakakura unozogonesa ndege kusimuka.
Puresha yemhepo[chinja | edit source]
Kana mhepo ichinge ichivhuvhuta puresha yayo inodzika nekukwira kunoita spidhi yemhepo. Kana spidhi yemhepo ikaderera puresha yemhepo inokwira. Kucherechedzwa kwechiitiko ichi ndiko kunoshandiswa pakusimudza ndege kuenda mudenga.
Paye ndege inenge yomhanya panhandare yendege mweya unomhanya ichipesana nemapapiro endege. Puresha iri pasi pemapapiro inosiyana nepuresha iri pamusoro pemapapiro.
- Mweya uri kufamba nepasi pebapiro inefamba nhambwe diki pane iri kufamba nepamusoro. Izvi zvinokonzerwa nokuti pasi pakatwasuka, asi pamusoro pakaita hubumbe.
- Izvi zvoreva kuti mweya uri pamusoro pemapapiro unomhanya nemurumba wakakura kudarika uri pasi. Kusiyana kwespidhi kunokonzera kusiyana kwepuresha sezvataurwa pamusoro.
- Izvi zvinoreva kuti puresha iri pasi pebapiro yakawanda pane iri pamusoro pebapiro. Kuwanda kwepuresha pasi pemapapiro fosi inonzi simudzo inova ndiyo inosimudza ndege kuenda mudenga.
Paku bhururuka kwendege, pane mamanikidzo(force) mana anonge achitamba pandege. Manikidzo idzi dzinoti, simudzo, gwesho, gunganidzo ne thrust. manikidzo yesimudzo neye gunganidzo dinopesana kana kuti kupikisana dzichibva mativi akasiyana. Ye gwesho ne thrust zvinopikisanawo zvichibva mativi akasiyana asi manikidzo idzi dzinenge dzaka chinjikana ne-e simudzo ne gunganizo. Kuti ndege ikwanise kubhururuka, manikidzo yesimudzo inenge yakafanana neye ngunganidzo.
Simudzo = gunganidzo
Uye ye gwesho inenge yaka fanana neye thrust
Gwesho = thrust
Kurerutsa Mutauro[chinja | edit source]
- Kana uri mundege zvinhu zviri pasi zvinogangarika: when you are in an aircraft the things on the ground are clearly visible.


text:
I Kae Matundu-Tjiparuro
OZOMBU ZOVINDIMBA
Otjiwana tjOvaherero nOvambanderu omayuva womasuviro ngazuko tja woronganene muno na Tjinene okuzemburuka ozombura 103 zeraa ra van Trotha kutja omuhoko ngauyandekwe.
Ovitjitua imbi vya utire Orovyungura omuhuka omunene ape momurongo kehi yomuti omumbonde wena Ngauzepo mOtjinene nongumbiro.
Pongumbiro indji pari ozombongo peke peke nawina otjiwana atjihe mumwari vomuzaro wozotrupa zomarapi ayeetatu. Omuti imbwi otja komazuvira okaa kuturikwa ovakamburwa vomovita vOvaherero nOvambanderu iyovarwe vOvandoitji movita vyo 1904-8. Otjiungura ihi tja wombororerwe iyomuhonge Alexander Hianja wOmbongo yOruuano mOtjombinde. Ovahonge varwe mbari norupa mongumbiro indji nu wina aveyeta ohambwarakana nozongumbiro yari Omuhonge Esegiel Mbaha wo St. Esegiel nomuhonge Nicklas Koujo okuza kOmongua. Omuhonge Hianja mombinika ye warakizre ovanane votjiwana kutja oruveze rwao rozondjakaha rwa kapita nambano nduasewa po orozondekurona. Nmabano otjiungura ovanane votjiwana tjivasewa natjo okuserurira ozondekurona inda oruyaveze. Watjere mo ku kaenda komurungu notjirwa tjombindu yoo ihe mbatira mokuti ongaako, otjiwana tjasere okukara moruhoze puna ovakwao mena romanyoneno watjo iyouhonapare wohuurire wOvandoitji. Watjere ozondendera azehe za Tjinene nganduu koOzombu Zovindimba van Trotha pa zuvarisira era rouhonapre wOvandoitji romayandekero womuhoko, no kukapita komurungu, itjitamba tjondiro mena rokutja patira omuhoko. Watjere ouyenda wovati vomuhoko yari ongutukiro kutja ozondekurona zoruyaveze zehupe mohange nombwiro. Posyo omuhoko otja tjimauzemburuka ozombura 103 zotjitiro kauna ohange mokati kawo nu uri movita vyo mambo. Watjere ovita vyo mambo ovizeu mena rokutja komurungu wovita avihe pekara ovita vyo mambo. Watjere omambo yeunbwa iyovandu ovahenendu motjiwana natja omambo yeihamisa. Munao otja ningirire otjiwana okuhorera kovakuru vatjo okupaha ohange koruseinina ndjeya mo Namibia. Watjere ozombara Hosea Kutako na Clemence Kapuuo vakondjera ohange nu indji oo hange otjiwana tjitjasere okumonyona pendje no kuyarukasana. “Oruveze rovanane vombazu okuyarukasana, okuyambururasana no kuyaruka movina mbihina ohepero karutjipo rukuwao nungwari owo vasere okutanaukira ku Ndjambi no kukumba kuye kutja matanaure omitima vyao nokuvepa orusuvero nombwaaneno mena rokutja pupehina orusuvero kapena ombwiro,” Omuhonge Hianja watjere.
Ovahonge wina vaungurisire ongumbiro indji oku kumbira ombura kehi nomuhonge Mbaha ahongorere otjiwana mongumbiro indji. Okuzambo ovimbumba otji vyeere kOzombu Zovindimba. Ozongavire ape o 40 nozongoro zazo zayandjere otjivara tjapeke pOzombu Zovindimba. Ondjira ndji hakaenise Epata na Tjinene ndjikapitira pOzombu Zovindimba yaririre ouyara wovakavire imba nawina ozotrupa zopehi nda raisire ourenga wazo.
Kuzo kweri kwambere ozoserekaze nondoro. Tjiva zozo serekaze zeri harerere otjo vakuru vazo nu ndinondi azependura otjimbi tjovakuru vazo nawina otjimbi tjovita vyo 1904-8. Ovimbumba tji maviheruka pOzombu Zovindimba aa virihaka monyune yombazu indji yozotrupa zoukambe nozopehi nawina ongongo yozondoro noutjina. Oruveze indui tjandje ondangere iri poruveze rwayo okuyakura ovimbumba no ku vitjivisa kovakuru novati. Wina tjandje outi wambeto waombo kehi yomiti mauri owanyoro yOtjitiro Otjindjandja okuundjira po ombara otjitambi. Tji maitjombokere ozoine zomapeta ombara airauka no vimbimba avitinyaukire pomuvanda pomayakurira wombara.
Pokati kovitjitua imbi wina tjandje outjina uri kozombaze nazondone azetokerisa ongurova kehi yondone tjiri ya katjoruohonga Kanduu Mbaundja wa Tjovengi. Petjire o Sondaha ovimbumba vyaire kozongungu mbari pupatuiire otuzenga na vi kapita kondundu vahi von Trotha para varaerra era romayandeko womuhoko. Ombara Otjitambi yayandjere embo esupi okuhandjaura ondundu vahi indji tjazumba ovimbumba aviriyaruka mozondambo kozondanda mene yo muvanda ovahenendu peke peke puvari nomahungi nozombinika.
Movahenendu peke peke pari o Ministera yo kehi yOmahongero, Onongo Becky Ndjoze-Ojo, okanepo kondjuwo yozoveta Ben Ulenga, Ohahende Vekuii Rukoro, ozorata zoutukondua wo matoorore ka Mongua na Tjinene, Ervin Uanguta na Nguvitjita Toromba nomatambo wotjiwana nozongaoha peke peke.


text:
KURARAMA KWECHIKRISTU
Jehovha Haakanganwi Rudo Rwenyu
ONA VHIDHIYO INONZI JEHOVHA HAAKANGANWI RUDO RWENYU, WOZOPINDURA MIBVUNZO INOTEVERA:
Matambudziko api anowanzoitika kuvanhu vakwegura?
Ndechipi chinhu chakanaka chinowanzova nevanhu vakwegura?
Kana uri munhu akwegura, mashoko ari pana Revhitiko 19:32 uye Zvirevo 16:31 angakukurudzira sei?
Jehovha anoona sei vashumiri vake vakwegura vasingachakwanisi kuita zvakawanda muushumiri?
Kunyange takwegura, Jehovha anoda kuti tiite sei?
Zvii zvingaitwa nevakwegura kukurudzirawo vechidiki?
Wakakurudzirwa sei neimwe hama kana kuti hanzvadzi yakwegura munguva ichangopfuura?


text:
CHITSAUKO 2
Tsamba Inobva Kuna Mwari Ane Rudo
NDIUDZE, ibhuku ripi raunoda kupfuura ose?— Vamwe vana vaizosarudza rinotaura nezvemhuka. Vamwe vaizosarudza bhuku rine mifananidzo yakawanda. Zvinonakidza kuverenga mabhuku iwayo.
Asi mabhuku akanyanyonaka munyika ndeaya anotitaurira chokwadi pamusoro paMwari. Rimwe remabhuku iwayo rinokosha kupfuura mamwe ose. Ungandiudza here kuti rinonzi chii?— IBhaibheri.
Nei Bhaibheri richikosha kudaro?— Nokuti rakabva kuna Mwari. Rinotiudza nezvake uye nezvezvinhu zvakanaka zvaachatiitira. Uye rinotiratidza zvatinofanira kuita kuti timufadze. Rakaita setsamba iri kubva kuna Mwari.
Mwari aigona kudai akanyora Bhaibheri rose ari kudenga oripa vanhu. Asi haana kudaro. Kunyange zvazvo pfungwa dzacho dzakabva kuna Mwari, akashandisa vashumiri vake vepasi pano kunyora zvakawanda muBhaibheri.
Mwari akazviita sei izvozvo?— Kuti tinzwisise, funga izvi. Patinonzwa inzwi romumwe munhu muredhiyo, inzwi racho ringave richibva kune mumwe munhu ari kure. Patinoona terevhizheni, tinogona kutoona mifananidzo yevanhu vari kune dzimwe nyika, uye tinogona kunzwa zvavari kutaura.
Vanhu vanogona kuenda kunyange kumwedzi nezvitundumuseremusere, uye vanogona kutumira mashoko pasi pano variko. Waizviziva here izvozvo?— Kana vanhu vachigona kuita izvozvo, Mwari angagona kutumira mashoko kubva kudenga here?— Chokwadi anogona! Akatozviita nguva refu vanhu vasati vava neredhiyo kana kuti terevhizheni.
Mosesi ndomumwe munhu akanyatsonzwa Mwari achitaura. Mosesi akanga asingagoni kuona Mwari, asi aigona kunzwa inzwi raMwari. Mamiriyoni evanhu akanga aripo izvi pazvakaitika. Zvakaitika ndezvokuti zuva iroro Mwari akadederesa gomo rose, uye kwakava nemabhanan’ana nemheni. Vanhu vakaziva kuti Mwari akanga ataura, asi vakatya zvikuru. Naizvozvo vakataurira Mosesi kuti: “Mwari ngaarege kutaura nesu, tirege kufa.” Gare gare, Mosesi akanyora zvakanga zvataurwa naMwari. Uye zvakanyorwa naMosesi zviri muBhaibheri.—Eksodho 20:18-21.
Mosesi akanyora mabhuku mashanu okutanga eBhaibheri. Asi haasiriye oga akanyora. Mwari akashandisa varume vanenge 40 kunyora zvikamu zveBhaibheri. Varume ava vakararama kare kare, uye zvakatora makore akawanda kuti Bhaibheri ripere. Zvakatotora makore anenge 1 600! Chinoshamisa ndechokuti kunyange zvazvo vamwe vevarume ava vasina kumboonana, zvose zvavakanyora zvinopindirana zvakakwana.
Vamwe varume vakashandiswa naMwari kunyora Bhaibheri vakanga vakakurumbira. Kunyange zvazvo Mosesi aiva mufudzi, akava mutungamiriri worudzi rwaIsraeri. Soromoni akanga ari mambo akanga akachenjera uye akapfuma kupfuura vanhu vose munyika. Asi vamwe vanyori vakanga vasinganyanyi kuzivikanwa kudaro. Amosi aitarisira mionde.
Uyezve, mumwe munyori weBhaibheri akanga ari chiremba. Ungandiudza here zita rake?— Ainzi Ruka. Mumwe munyori akanga achimbova muteresi. Zita rake rainzi Mateu. Mumwezve akanga achimbova gweta, shasha yomutemo wokunamata kwevaJudha. Akanyora mabhuku eBhaibheri akawanda kupfuura vamwe vose. Ungandiudza zita rake here?— Ainzi Pauro. Uye vadzidzi vaJesu Petro naJohani, avo vakanyorawo Bhaibheri, vaimbova vabati vehove.
Vakawanda vevanyori veBhaibheri ava vakanyora pamusoro pezvinhu izvo Mwari aizoita munguva yemberi. Vakaziva sei zvinhu izvozvo zvisati zvaitika?— Mwari akanga apa varume ivavo mashoko. Akanga avaudza zvaizoitika.
Panguva apo Jesu, Mudzidzisi Mukuru, akanga ari pasi pano, chikamu chikuru cheBhaibheri chakanga chanyorwa. Unozivaka, Mudzidzisi Mukuru akanga achimbova kudenga. Aiziva zvakanga zvaitwa naMwari. Aidavira here kuti Bhaibheri raibva kuna Mwari?— Hungu, aidavira kudaro.
Jesu paaitaura nevanhu nezvemabasa aMwari, aiverenga muBhaibheri. Dzimwe nguva aivaudza nomusoro zvaraitaura. Jesu akatiunzirawo mamwe mashoko kubva kuna Mwari. Jesu akati: “Ndiri kutaura munyika zvinhu chaizvo zvandakanzwa kwaari.” (Johani 8:26) Jesu akanga anzwa zvinhu zvakawanda kubva kuna Mwari nokuti akanga agara naMwari. Uye ndokupi kwatinogona kuverenga zvinhu izvozvo zvakataurwa naJesu?— MuBhaibheri. Zvose takazvinyorerwa kuti tiverenge.
Chokwadi, Mwari paakashandisa vanhu kunyora, vakanyora nomutauro wavaishandisa mazuva ose. Naizvozvo chikamu chikuru cheBhaibheri chakanyorwa nechiHebheru, chimwe nechiAramaiki, uye chimwe chacho nechiGiriki. Sezvo vanhu vazhinji nhasi vasingagoni kuverenga mitauro iyoyo, Bhaibheri rakaiswa mune mimwe mitauro. Nhasi zvikamu zveBhaibheri zvinogona kuverengwa mumitauro inopfuura 2 260. Pafunge! Bhaibheri itsamba yaMwari yakanyorerwa vanhu vari kwose kwose. Asi pasinei nokuti rakaiswa mune mimwe mitauro yakawanda sei, shoko racho rinobva kuna Mwari.
Zvinotaurwa neBhaibheri zvinokosha kwatiri. Rakanyorwa kare. Asi rinotaura pamusoro pezvinhu zviri kuitika nhasi. Uye rinotiudza izvo Mwari achaita nokukurumidza. Zvarinotaura zvinofadza! Rinotipa tariro inoshamisa.
Bhaibheri rinotiudzawo kuti Mwari anoda kuti tirarame sei. Rinotiudza zvakarurama nezvisina kururama. Izvi unofanira kuzviziva, chero neniwo. Rinotiudza nezvevanhu vakaita zvinhu zvakaipa uye zvakaitika kwavari, kuitira kuti tisawira munhamo yavakapinda. Rinotiudzawo nezvevanhu vakaita zvakarurama nezvakanaka zvavakawana pakupedzisira. Zvose zvakanyorerwa kutibatsira.
Asi kuti tiwane zvakawanda muBhaibheri, tinofanira kuziva mhinduro yomumwe mubvunzo. Mubvunzo wacho ndouyu: Ndiani akatipa Bhaibheri? Ungati kudii?— Hungu, Bhaibheri rose rakabva kuna Mwari. Saka tingaratidza sei kuti takachenjera zvechokwadi?— Nokuteerera Mwari nokuita zvaanotaura.
Naizvozvo tinofanira kuwana nguva yokuverenga Bhaibheri pamwe chete. Patinowana tsamba inobva kune mumwe munhu watinoda zvikuru, tinoiverenga taiverengazve. Inokosha kwatiri. Ndizvo zvinofanira kuita Bhaibheri kwatiri nokuti itsamba inobva kune anotida zvikuru. Itsamba inobva kuna Mwari ane rudo.
Shandisa maminitsi mashoma zvino kuverenga magwaro aya anoratidza kuti Bhaibheri zvechokwadi iShoko raMwari, rakanyorerwa kutibatsira: VaRoma 15:4; 2 Timoti 3:16, 17; na2 Petro 1:20, 21.


text:
Madzimai anobva kumapato anopikisa akasiyana-siyana muZimbabwe anoti vanhukadzi vose vanofanirwa kunyoresa kuitira kuti vagokwanisa kuvhota gore rinouya.
Izvi zvakabuda pakuparurwa kwakaitwa chirongwa chinonzi #HERVOTES2018 neMugovera icho chakaitirwa paNelson Mandela Hall muHarare.
Mumwe wevakaronga musangano uyu, Amai Priscilla Misihairabwi Mushonga, vanoti chinangwa chavo ndechekuratidza veruzhinji kuti sarudzo hadzisi dzevanhurume chete, kunyanya sarudzo muna 2018, idzo veruzhinji vari kuti vanoda kubvisa Zanu PF pachigaro chekutonga.
Amai Misihairabwi Mushonga vanotiwo vakadzi vanoita zvematongerwo enyika negwara rakachena kana zvichienzaniswa nevanhurume vachiti izvi zvinogona kubatsira parunyararo.
Sachigaro wePeople’s Democratic Party, Amai Lucia Matibenga, vanoti nekuda kwenhamo iri kunyanyobata vanhukadzi munyika, madzimai ari muhutungamiriri vakaona zvakakosha kuti vakurudzire madzimai kubatana. Amai Matibenga vanoti madzimai munyika akaita chirwiraingwe vanogona kukunda.
Vachitaurawo pamusangano uyu, mutevedzeri wemutungamiri weMDC, Muzvare Thokozani Khuphe, vakatiwo kunyange hazvo nyaya yekupa vanhukadzi zvigaro yakanyorwa muzviga zvakawanda, izvi hazvisi kuitika. Muzvare Khupe vanotiwo madzimai anozivikanwa nekusaita zvehuori.
Vakafanobata chigaro chemutungamiri weNational People’s Party, Amai Joice Mujuru, vakatiwo zvakakosha kuti madzimai apanane dzidziso kuitira kuti vanzwisise kukosha kwekuisa mamwe madzimai pazvigaro.
Mumwe mudzimai wechidiki aive pamusangano wemadzimai uyu, Muzvare Sibonokuhle Buhlungu, avo vanoshanda nesangano re #SheVotes2018, vanoti kuti madzimai abude mumatope maviri, ndivo vanofanirwa kuona kuti vavaka Zimbabwe itsva kuburikidza nesarudzo dzegore rinouya.
Mumwe mugari wekuBudiriro akapinda mumusangano weMugovera, Amai Martha Chikwati, vakarumbidza zvikuru kusangana kwemadzimai uku. Amai Chikwati vanokurudzirawo kuti madzimai akwikwidzewo muzvinzvimbo kuitira kuti mapato avo akunde.
Musangano uyu, uyo wakapindwa nevanhukadzi vanodarika chiuru chimwe chete, wakaonawo madzimai achidzidzisana zvichadiwa pakunonyoresa kuvhota pamwe nekukurudzirana kuburitsa zvinyunyuto zvavo sarudzo dzisati dzaitwa.
Varume vanotungamirira mapato anopikisa, avo vanosanganisira VaMorgan Tsvangirai, VaTendai Biti, VaJacob Ngarivhume, VaElton Mangoma, pamwe naVaEdwin Mushoriwa - avo vakamirira VaWelshman Ncube, vakazouya pakupetwa kwechironga chemadzimai ichi senzira yekukurudzira vanhukadzi kuti vashande pamwe chete.


text:
Chitsauko Chinomwe
Tingabvuma kuti zvino itika kana kuti tozvireva tichiti hapana chinotadzisa kuti mvura inpinde muvhu, igoz o erera yava nzizi; onai dikita richi buda muganda kana kuti weti ichi pinda muitsvo. Zvinoonekwa muvanhu vanoenda vachinonwa mvura dzeku ma’Spa’ , fanika mumaruwa ekuPadua, kana kuti vanhu vanonwa mvura yakawanda chaizvo: zvinongo tora maawa mairi chete kuti mvura yese yanwira ibude yese seweti.
Ndiyani zvino wandinonzwa achiramba kuti hazvinga itike kuti ropa rese rino pinda nemumapapu, zvinoita muto wese we zvatinodya kuto unopinda nemuchiropa. Vanhu vakadai vanhu vanozoti, zvinhu zvavanoda kuti zviitike ndizvo vanoti ndizvi zvinoitika, asi kana usingade chakate, woramba kuti hazviitike. Vanotya kutaura pavanofanirwa kutaura, vasingatye kana viri zvenhando.
Unyama hwechitaka, hwakapakata chaizvi [kana itsvo zvakare], asi hwemapapu hwaka regereka huchiita kunge chiponji. Muchitaka ropa harina chisunda, asi mumapapu ropa rino sundwa nekurova kunoita moyorudyi, naizvozvo tsinga dzemo nemaburi anobva avhurwa ropa roerera. Uyezve, pakufema, kuvhuta kunoita mapapu anovhura achi vhara tsinga nemaburi emapapu. Chitaka chingo chinongo gara, hachi fututuke chichiserera kwete.
Vanhu vese vano bvuma kuti muto wese wechidyiwa unogona kupinda nemuchitaka kuti usvike kuvena cava muvanhu zvimwe chetezvo nemumombe kana dzimwe mhuka huru. Vanhu vese vanotozvibvuma izvi kuti vawane matsananguriro ekuti kudya kuwane kupinda mumuviri nekuti hapana imwe nzira yati yawanikwa. Sei zvino tikati zvimwechete nezvinoitika mumapapu, voramba? Colombo akanyatso penengura mafambiro angaita ropa neku, akarakidza kuti [mumunhu anenge azvarwa] tsinga dzemo, makuriro ne maumbirwo adzo, uye nekuzara kwaanoita neropa mutsingavheini-inenge-atari ne muventricle ye mufi rinofanira kunge ratobva kutsingavheini dzemumapapu, hapana imwe nzira. Izvi ndiro idi racho ratino bvuma isu kana iye Colombo.
Zvakune vamwe vanongo gutsikana nezvinenge zvarehwa neavo vano remekedzwa chete, ngava zive vese ava kuti idi iri rino gona kuonekwa mumazwi aGaleni ega pachake. Chokwadi ropa rino tevedza tsingaatari-inenge-vheini ichisvika mutsingavheini-inenge-artari kuti risvike kumoyoruboshe: izvi zvose zvino sakiswa ne kurova kunoita mwoyo nekuvhuta kunoita mapapu pakufema.
Papindiro retsingaatari-inenge-vheini pane mavharuvhu matatu anenge [] anodzivira chaizvo kuti ropa rinenge rapfuura richipinda muatari-inenge-vheini haridzoke makare mumwoyo. Zvino zivikanwa navo vose izvi, zvekuti Galeni akabva azvireva achitsanangura mashandiro awo mavharuvhu nekuti angadirwei. Kwese, anotaura iye Galeni, pane kudyidzana nekuvhurirana mukova pakati pemaatari nemavheini, anochinjana ropa nemweya achishandisa mikova midikidiki isingaoneke yakatetepa chaizvo.


text:
Nayo nayo yemhirizhonga dzemudzimba
Muchidimbu chadarika ndakadonongora nyaya yemhirizhonga inosanganisira kurovana nokunyimana bonde. Muchikamu chiono ndinoda kutaura nenyaya yekushungurudzana kwemurume nomudzimai nemhando yekubviswa kwemudzimai nemurume wake paruvato rwamazuva ose apo anenge achida kushandisa ruvato rwacho nemumwe mudzimai. Iyi imhirizhonga yakaiipisisa nekuti hakuna kwainotenderwa kubvira nekubvira patsika dzedu savanhu.
Ruvato rwemurume nomudzimai wake runoera. Pavata murume nomudzimai wake hapabvumirwi kuti pazorara murume wake nemumwe mudzimai zvakare. Paruvato apa hapabvumirwi kana kugara chaiko. Kunyange mumadhorobha makadai kumanikidzana vanhu zvokuti mhuri inenge ichishandisa kamuri rimwe chete, ruvato rwemurume nomudzimai runoera. Kana vanhu vashanya vanotofanira kugara pasi kunyange pasina zvekugara.
Iyi nyaya yekuti murume anoti kumudzimai wake buda panze ndimbosasana neshamwari yangu pamubhedha yaisaveyo kare. Chaikonzera kudaro ndechekuti varume vairemekedza madzimai avo. Vaikura vachidzidziswa kuti kurara nemumwewo mudzimai paruvato rwavo nemadzimai avo zvaive zvinhu zvisina hunhu. Izvi zvaikonzera kuti pave nezvirwere zvakaita sekurwadziwa nemusana kwemudzimai kusingaperi kana kutevera kwemudzimai kusina magumo. Izvi zvaigona kukonzera kurwara zvekufa kwemudzimai nekuda kwekuti kunobva madzimai kwakasiyanasiyana uye zvavanodzidziswa kwavanobva nenyaya dzebonde zvakasiyanasiyana. Vamwe vane mishonga yavanoshandisa yekuti bonde ravashandisas harifaniri kushandiswa noumwe mudzimai. Kana rikashandiswa uya arishandisa anobva arwara kana imwe nguva kutofa.
Saka senzira yekudzivirira nhau iyi kare, hakuna mudzimai airara pauruvato rweumwe mudzimai. Vamwe mungashamisika kuti inga varume vaiita madzimai mazhinji wani? Hongu, zvaiva saizvozvo, asi hakuna mudzimai aivata paruvato rweumwe mudzimai. Mudzimai wegawega aifanira kuva neruvato rwake. Izvi zvaireva kuti mumwe nemumwe mudzimai pabarika kana paguru aiva nemba yake apo aizova neruvato rwake. Murume ndiye aipota achienda mumba yamudzimai mumwe nemumwe. izvi zvaireva kuti hakuna mhirizhonga yekudzinga mudzimai paruvato murume achida kuita bonde nemumwe mudzimai wenguva diki uya angangonzi pfambi mazuva ano. Zviya zvandakataura muchikamu chekutanga zvekuti mudzimai aikosha zvekuti murume aisagona kuwana umwe mudzimai iye asina kuziviswa zvaishanda kugadzirisa mhirizhonga iyi zvakare. Nhasi uno nekuda kwekuti takatakura ugaro nemaitiro emadhuna tava kungoita zvinhu zvisina mwero mutsika dzedu. Chakaipa chii kana tikambodzokera shure kwatakabva tikanononga tsika dzedu dzaiva nemwero kwawo tikadzishandisa kupedza nhamo yatava kuchema nayo iyi nhasi.
Mhirizhonga yapadonde yerudzi irwu iyi inofanira kudzokera paya pairemekedzwa madzimai. Zvaiti kana vanhu vakarambana, mudzimai aitakura ruvaro nezvose zvapachoto chake. Izvi zvinoreva izvo kuti mudzimai mumwe nemumwe aifanira kutanga pake ega. Kana dzimba chaidzo, hapana aizoda kugara mumba memumwe mudzimai akarambwa kana afa chaiye. Izvi zvinoratidza kuti, mudzimai aiva akakosha. Mudzimai raisava rara rinotsvairirwa kumarara mazuva ano. Zvakakosha izvozvo kuti savanhu tidzokere kwatakabva. Ndobva ndafunga kambo kaOliver Mutukudzi kekuti Dande/Dzoka Uyamwe. Ko tikadzoka kundoyamwa patakasiyira hunhu hwedu zvakadini? Tsika dzedu dzakamboipa zvakadini zvekuti tinodzituka zuva nezuva? Zvatinoita ndidzo tsika dzedu here kana kuti ndedzevauyi? Kana dziri dzevauyi, ko dzedu dziripi? Kana tinadzo achadzishandisa ndiyani? Ngatikurukure nezvenyaya yemhirizhonga iyi kuti tiwane kuidzikisa. Usanyarara, taura nezvenyaya yemhirizhonga iyi. Ukanyarara, tanyura. Ukataura, takunda. Asi ngatiregei kupomera tsika dzedu zvemanyepo isu tichiita tsika dzavamwe vanhu. Kana mushoko raMwari tsamba kuVahebheru 13vs 4 inoti iyo, 'wanano inofanira kuremekedzwa navose, uye ruvato rwewanano harufaniri kusvibiswa nokuti Mwari vacharanga pfambi nemhombwe.'


text:
Tezvara vakange vakagara nemukwasha vachidziya zuva. tezvara ava vakange vaine mbiri yekusura.
Pane imbwa yainzi bhingo yakange yakazvirariwo zvayo. tezvara vabva vati bhuu kusura.mukwasha ndokuti iwe bhingo. saka tezvara vakafunga kuti tsoro yavo haina kubatwa. tezvara vakati bhuu zvakare .mkasha ndokuti iwe bhingo haunzwe here. tezvara vaenderera mberi ndokuti bhuuuuuuu ..
mukwasha akati iwe bhingo ndati ibva apo unomamirwa.
Hanzi panga pane boyz dzairova hadzo lager paweekend so mumwe mufellow wavo aingonwiswa iye anga asina chibhanzi. Vakabvira Friday kunwa kusvika Sunday monazi,so they decided kuti vanosiya muface kuden kwake,apo muface asingagone kana kumira. Boyz dzakaburuka naye ndobva asiyiwa muden,muface ndobva adaidzira kuti "boyz muri rough muri kundiscratcher"
Teacher akaudza vana kuti va drawe chitima ne mota ..mumwe mfana akange akaoma musoro aka drawer njanji neimba ..pakabvunzwa na teacher ....zvikanzi manonoka kuuya chitima chapfuura kudhara ndokusaka pane njanji ...zvikanzi ko imab yabva nepi ,,kakati mota yacho iri kuseri kwemba.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
3 Tiri kutangazve kuzvirumbidza here?+ Kana kuti, zvichida, sevamwe vanhu, tinoda tsamba+ dzokurumbidza dzinouya kwamuri kana dzinobva kwamuri here?
2 Imi ndimi tsamba+ yedu, yakanyorwa pamwoyo yedu inozivikanwa uye inoverengwa nevanhu vose.+
3 Nokuti munoratidzwa kuti muri tsamba yaKristu yakanyorwa nesu sevashumiri,+ isina kunyorwa neingi asi nomudzimu+ waMwari mupenyu, kwete pamahwendefa ematombo,+ asi pamahwendefa enyama, ipo pamwoyo.+
4 Zvino tine chivimbo+ chakadai kuna Mwari nokuna Kristu.
5 Kwete kuti isu tinonyatsokwanisa zvokuti tifunge kuti zvinhu zvose zvinobva kwatiri,+ asi kunyatsokwanisa kwedu kunobva kuna Mwari,+
6 uyo chokwadi akaita kuti tive vanonyatsokwanisa kuti tive vashumiri vesungano+ itsva yomudzimu,+ kwete yebumbiro remitemo rakanyorwa;+ nokuti bumbiro remitemo rakanyorwa rinotongera+ kufa, asi mudzimu unoraramisa.+
7 Uyezve, kana bumbiro remitemo rinokonzera rufu+ uye rakanga rakatemerwa nemabhii pamatombo+ rakavapo nokubwinya,+ zvokuti vana vaIsraeri vaisagona kuramba vakatarira chiso chaMosesi nokuda kwokubwinya kwaiva pachiso chake,+ iko kubwinya kwaizoguma,
8 nei kupiwa kwomudzimu+ kusingafaniri kutova nokubwinya+ kukuru kwazvo?
9 Nokuti kana bumbiro remitemo rinopa mhosva+ rakanga riine kubwinya,+ kupiwa kwokururama+ kuchatova nokubwinya+ kukuru kwazvo.
10 Chokwadi, kunyange chiya chakamboitwa kuti chive chinobwinya chakabviswa kubwinya muna izvozvi,+ nokuda kwokubwinya kunochipfuura.+
11 Nokuti kana chaizoguma chakaunzwa nokubwinya,+ chinoramba chiripo chichatova nokubwinya kukuru kwazvo.+
12 Naizvozvo, zvatiine tariro+ yakadaro, tinotaura tiine rusununguko rukuru rwokutaura,
13 tisingaiti sepaya pakaisa Mosesi chifukidziro+ pachiso chake, kuti vana vaIsraeri varege kuramba vakatarira kumugumo+ wechaizoguma.
14 Asi simba ravo rokufunga rakagomadzwa.+ Nokuti nanhasi chifukidziro ichocho chinoramba chisina kubviswa panoverengwa sungano yekare,+ nokuti inogumiswa naKristu.+
15 Chokwadi, kusvikira nhasi pose panoverengwa Zvakanyorwa naMosesi,+ chifukidziro chinenge chiri pamwoyo yavo.+
16 Asi pavanotendeukira kuna Jehovha, chifukidziro chacho chinobviswa.+
17 Zvino Jehovha Mudzimu;+ uye pane mudzimu+ waJehovha,+ pane rusununguko.+
18 Isu tose,+ patinoratidzira semagirazi kubwinya kwaJehovha+ nezviso zvisina kufukidzwa, tinoshandurirwa+ mumufananidzo+ wakafanana kubva pakubwinya kuenda pakubwinya,+ kungofanana nezvinoitwa naJehovha,+ uyo ari Mudzimu.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
2 VaKorinde 3
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
YA-A NDAKUZIVA
naBlessing Masuka
Shuwa ndakuziva;
Ndakakuona kuhope muchinda iwe;
Metsi dzako dzese ndavakudziziva;
Unozviti gamba ka iwe?
Nyoka une hunhu hunonetsa sehwa Ray Zvauya;
Aiwa wakangoita saMusavhaya;
Haubudi pachena, unoda hutikitivha
Kutokunda Chinovava kana sajeni Chimedza.
Wakachenjeresa kudarika Manijibhangu;
Watiparira mwana iwe, tsvuuramuromo;
Wairesi yako yedandemutande inodata kwose
Ziana rako raparira kudarika internet.
Kapfupi anoshereketa asi wave kumberi;
Unongoti vhu-u takavarairwa saDapi;
Makunakuna ako anokunda aVharazipi;
Sei usinganyarewo isu vakaonda kare.
Dai uri munhu waizopiwa chiremerera;
Nekuti unezvivindi nechemumoyo;
Chimwoyo chinoti ‘akanga nyimo avangarara’;
Chimwoyo sechaTongai;
Aiwa chimwoyo sechaJekanyika.
Ndave kuzviziva nezita zvino;
Rako chairo kwete remadunhurirwa;
Wanetsa muchinda iwe;
Ndiwe HIV ramba tinzwe . . .
Blessing Masuka ari muUpper 6 Sciences, paGokomere High School, kuMasvingo.
MAONERO
Blessing, unogona kunge uri kuita masciences kuGokomere ikoko, asi ndine chokwadi chekuti dai wakada kuita Shona waibuda neA isina mubvunzo. Nhetembo yako yandifadza kudarika mukomana adiwa nemusikana waanga achishaira hope.
Zvawaita nenhetembo yako ndizvo chaizvo zvandinenge ndichitaura kana ndichiti nhetembo ngaishamise vaverengi. Nhetembo ngairege kungotaura zvinhu nenzira imwe chete inosvota kunge mangai! Apa waratidza hunyanzvi zvekuti ndiri kukupa chipo chebhuku rangu rinonzi “Imbwa Yemunhu!” Chii chaita kuti nditi wagona? Waratidza kuti uri muverengi mukuru kwazvo wemabhuku. Saka nhetembo yako yashandisa vatambi vari mune mamwe mabhuku awakaverenga zvekuti wadenha vaverengi vakamboverenga mabhuku iwayo, kuti vadzokere kumashure vanofunga nezvevatambi ivavo.
Asi zvisiri izvozvo zvega, waratidzawo kuti zvine chekuita nemutauro zvinoitwa nanaDapi vanoshagada kana nanaVharazipi vanoshezheudza unonyatsozvifarira zvekuti izvozvo zvave kukudenha kuti newewo uite akowo mashura nemutauro. Vanhu vanoverenga zvikuru sewe, kazhinji vanozoitawo shasha dzekunyora pachezvavo, saka ramba wakadaro.
Chimwe chandifadza kushandisa kwako mutauro nenzira yakangwara inopinda mumutauro wanhasi zvisina kumanikidzira. Ndafarira mutsara wekuti, “Metsi dzako dzese ndava kudziziva . . .”
Kushandisa kwako dimikira rakadzama uchiti kuAids, “Haubudi pachena, unoda hutikitivha” kwandiratidza kugona kwako kutaura nyaya nenzira yehunyanzvi. Unopa muverengi kuti afungisise pamusoro pemashandiro ematikitivha. Matikitivha anoronda, agobvunza nekubvunzisisa, agotsvaga, otemwa nemusoro, pamwe pacho omborasiswa kusvikira vazobata muparanzvongo! Saka dimikira rako rataura zvinhu zvikuru nemashoko mashoma.
Chimwe chidavado chandanyanya kufarira ndechekuti, kubva pawatanga nhetembo yako uchiti, “Shuwa ndakuziva,” hauna kubva wamhanya kunoti, ndiwe nhingi. Asi watenderera zvako nesu uchitsanangura hunhu hwemuchinda uyu anonzi Aids. Wanga uchiita kunge wakamirira kuti arambe kuti ndiye, asi izvozvo zvanga zvisingakwanisike nekuti wamuburitsira zvitupa zvake zvese zvaanoshandisa zvekuti wabva wazoita ndiwe mutikitivha wawambotaura kwekutanga kuti ndiye anodiwa panyaya iyi!
Waita zvako, uku ndiko kwacho kwatinoti kugona kune muchochororo unenge wejongwe! Bhuku randiri kukupa unogona kufonera Mupepeti weKwayedza panhamba dzinoti +263 775 218 248.
ignatius mabasa [ignatiusmabasa@gmail.com]


text:
Donzvo redu
Mateo 19:14. Jesu vakati, 'Regai vana vaduku vauye kwandiri, musavadzivise kwete nekuti Ushe hwekudenga ndehwa vakadai.\'
Bhaibheri revana rakavapo kuti Jesu Kristu azivikanwe nevana nekuvapa mabhuku ane nyaya dzakaiswa mumifananidzo nedzimwe mhando pamwe dzinosanganisira zveasayi sayi (World Wide Web ), nhare mbozha/ PDA, zvikamu zvezvi nyorwa nemabhuku.
MaBhaibheri aya achapiwa kuvana vane mabhirioni anoita rimwe chete nemasere (1,8) pasi ros.
Nyaya idzidzinopiwa pachena!
Evangelical Tract Distributors Irikunyora nekutumidza nyaya dzevana dzemuBhaibheri dzamunofarira pachena!


text:
Mwedzi (mutumbi)
Mwedzi (moon) mutumbi uri muchadenga unopoterera Earth kamwe pamazuva makumi maviri nemanomwe (28). Mwedzi une boterekwa rinopoterera Rinopasi uchiita dendera rimwe (1) pamazuva 28.
Nhevedzwa dzeMwedzi[chinja | edit source]
- Jenaguru - (Full Moon) izvi zvinoreva mazuva apo mwedzi unenge uchiwonekwa ose. Iyi ndiyo nguva yaitambwa jiti.
- Mwedzi wagara( New Moon)
- Jedzana, njedzana kana ruchenje - (first quarter, first ten days) aya ndiwo mazuva apo mwedzi unenge uri mudiki. Vakare vaitenda kuti mvura inonaya pajedzana remwedzi. Vamwe vatauri vanoti njedzana.
- Rikati (second phase, 2nd ten days).
Mhindo (last quarter) - aya mazuva gumi okupedzesera panhevedzwa dzemwedzi. Mwedzi waenda kumhindo: the moon is waning. Pamazuva echiseremkusvika rechipfumbamwe pamhindo anonzi mwedzi wafa.
- Mwedzi woedzerwa (moon rising at day-break).
- Mwedzi wagara - new moon.
Kudzikatidzwa kwemwedzi (eclipse of the moon) zvinoreva kuvhariridzwa kwemwedzi kunoitika kana zuva, Rinopasi, nemwedzi zvanangana zviri pamutsetse wakati twasa; apa Rinopasi rinenge riri pakati pezuva nemwedzi. Chinoitika ndechekuti mwedzi unenge usisa tambire chiedza chinobva kuzuva, chinova icho chinoonekwa sechadzera pakupenya kwemwedzi manheru. Kana zvadaro mwedzi unoenda murima kwechinguvana, kusvika mitumbi mitatu iyi yapesana pasisina kuvharidzirwa kwechiedza chinobva kuzuva chinoita chadzera chinopenyesa mwedzi.


text:
NDAUWE ndauwe! Ngatikumanehe pabadla, gore redu raakupetuke kwerakabva. Tinoti thongo redu rekupona kwaDzingire, Gonzoni, Chikore, Ndiyadzo nekwaChecheche iyo.
Nyamashi uno tinode kumbobhuya ngegama rinoti ngozi. Chiro chinozwi ngozi chakakonza akhiti woye. Chapedza antu mumizimwo mwetakagarisane kudai.
Ngozi mweya wemunhu wakaurawa ngenjira isina shwiro, kumvunjikidza ngekude mare, mukati kuitawo ere ukwokwo? Asi kana yopetuka hayo ngozi, sorry, munopera ngechakapedze mbudzi. Mare inopera yeeshe, neiri pamushinda, mbudzi nemwombe dzinopera ngekooripa.
Mweya wetinoti ngozi unonga wopetuka muanhu weibudire pamunhu, kunyanya kune anhu aya anonga akamuuraya. Kuurawa kunonga kwakaithwe munhu uyu kubudikidza ngekude pfuma, kunasire mabhizimisi akagwinya kubudikidza ngengazi yemunhu, mukati kuitawo ere ukwokwo.
Unonga wabuda waende panyanga, yoro yookubhuire kuti uraye munhu kuti mare yako ihambe kahle. Dambudziko retaanaro ngerekuti, tinofunge kuti mare ndiwo upenyu, kudadira amweni ako weiti ndini, weitshaye diti kuti uzwi uripo. Ngozi hairizii diti rakoro. Inotsvake ngazi yewakaparadza ngekude makobiro enhando, mushando hawo, aTuso akadaro eidarika. Mare iri munyara dzakodzo, shanda ngenyara dzakodzo zvendiri kuita izvi. Usaba, usauraya, muntu haaurawi akadi,. Unopfuka, pfukwa haibviri, unozoikona ere yapetuke mumhatso? Dzakawanda nyaya dzetinozwa zuwa ngezuwa mudzimba nemudzimbahwe mwaana Musikaanhu, Surombe, Ndima naMuusha. Munhu haauraiiwi, rekai ndipetukirehe muromowo. Anhu eeshe emunoona einzerereka mudhoropa nemumakanyimwo, akasimira, amweni asikazi kusimira, mishando yengozi yemunonga mweiringira. Ukade kuteere nhoroondo yawo anhu aya, uchazwe utyongondo hune chekuita nekuangarara kweantu emudzinzero. Amweni acho anoangarare kudaro, antu emunoona eigwinyirire kwende kusoto, ariwohe akuruakuru ekusotoyo. Ngozi aina chakadarocho, nemumvura nemumvura inondokuteera, nekusotoyo.
Dzinza reshe munoriona reipera kunga jee kubudikidza kazhinji ngemuntu umwe unonga eiangarara mudzinzemwo. Makona tsvetai mwaNyazvituri nemwaBhombo akhiti woye. Ngaaerere nemvura zvipere. Ariyohe anoangarara mumibarirwana yedu kudai.
Unozozwa ngozi iya yobudire pamukunda kana kuti pamukorore. Kude kuzozwa, Yarira yekanyi, asi iyi inonga isikadakadzi akadi, yekanyi inodakadza, ndiwozve weduwo mutshongoyo wetinozvina atei kuedze. Unozwa yeibhuya nemaurairwe waakaitwa munhu uyu. Eibhuyahe kuti pane mitezo yakwe yakatsirwe pakati paya, hetinorekete kudai, pane atori pakati pekuvhunyungure mitezoyo yetinoreketa pano pabadla. Munhuhaazwaro!
Takazvizwa zveeshe izvi zveireketwa munharaunda dzetinogara mumakanyiyo, kuti ngozi yashupha pamhatso pangana nangana. Umweni unoreketa kuti endai mwoondiripa iyo Malawi, ndinomuperekedza,hambai.
Chiri mumusakasaka chatozvizwira. Iyi ndiyo pfuti yemene yaririre munzee madhodha.


text:
MASHOKO OKUWEDZERA
Mikaeri Ngirozi Huru Ndiani?
CHISIKWA chomudzimu chinonzi Mikaeri hachiwanzotaurwi muBhaibheri. Zvisinei, pachinotaurwa, chinenge chichibishaira. Mubhuku raDhanieri, Mikaeri anenge achirwa nengirozi dzakaipa; mutsamba yaJudha, anenge achiita nharo naSatani; uye muna Zvakazarurwa, anenge achirwa naDhiyabhorosi nemadhimoni ake. Nokudzivirira kutonga kwaJehovha uye kurwisa vavengi vaMwari, Mikaeri anorarama maererano nezvinorehwa nezita rake—“Ndiani Akaita saMwari?” Asi Mikaeri ndiani?
Dzimwe nguva, vanhu vanozivikanwa nemazita anopfuura rimwe chete. Somuenzaniso, tateguru Jakobho anozivikanwawo saIsraeri, uye muapostora Petro saSimoni. (Genesisi 49:1, 2; Mateu 10:2) Saizvozvowo, Bhaibheri rinoratidza kuti Mikaeri nderimwe zita raJesu Kristu, asati ararama pano pasi uye pashure pokurarama kwake pasi pano. Ngatifungei nezvezvikonzero zvinobva muMagwaro nei tichidaro.
Ngirozi huru. Shoko raMwari rinotaura nezvaMikaeri “ngirozi huru.” (Judha 9) Ona kuti Mikaeri anonzi ngirozi huru. Izvi zvinoratidza kuti panongova nengirozi imwe chete yakadaro. Kutaura chokwadi, mashoko okuti “ngirozi huru” anowanika muBhaibheri achitaura nezvomunhu mumwe chete, kwete vakawanda. Uyezve, Jesu ane chokuita nenzvimbo yengirozi huru. NezvaIshe Jesu Kristu akamutswa, 1 VaTesaronika 4:16 inoti: “Ishe achaburuka kudenga achishevedzera nesimba, nenzwi rengirozi huru.” Saka inzwi raJesu rinotsanangurwa seriya rengirozi huru. Naizvozvo rugwaro urwu runoratidza kuti Jesu pachake ndiye ngirozi yacho huru, Mikaeri.
Mutungamiriri weuto. Bhaibheri rinotaura kuti “Mikaeri nengirozi dzake vakarwa nedhiragoni . . . nengirozi dzayo.” (Zvakazarurwa 12:7) Saka, Mikaeri ndiye Mutungamiriri weuto rengirozi dzakatendeka. Bhuku raZvakazarurwa rinotsanangura Jesu soMutungamiriri weuto rengirozi dzakatendeka. (Zvakazarurwa 19:14-16) Uye muapostora Pauro anotaura zvakananga nezva“Ishe Jesu” ne“ngirozi dzake dzine simba.” (2 VaTesaronika 1:7) Naizvozvo Bhaibheri rinotaura nezvaMikaeri ne“ngirozi dzake” uye Jesu ne“ngirozi dzake.” (Mateu 13:41; 16:27; 24:31; 1 Petro 3:22) Sezvo Shoko raMwari pasina parinoratidza kuti pane mauto maviri engirozi dzakatendeka kudenga—rimwe rinotungamirirwa naMikaeri uye rimwe rinotungamirirwa naJesu—zvine musoro kugumisa kuti Mikaeri ndiye chete Jesu Kristu pabasa rake rokudenga. *
^ ndima 1 Mamwe mashoko anoratidza kuti zita rokuti Mikaeri rinoshanda kuMwanakomana waMwari anowanika muVhoriyamu 2, mapeji 393-4, yebhuku rinonzi Insight on the Scriptures, rakabudiswa neZvapupu zvaJehovha.


text:
Vana vaduku, imi, muri
vaMwari, makavakunda, nokuti uyo, uri mamuri, mukuru kunaiye, uri munyika. 1Johane
4 vs 4
Pakurarama
tinosangana nezvinhu zvizhinji, zvinofadza, zvinorwadza, zvinosekesa kana
zvinosiririsa. Pane zvose izvi pane zvakare zvinogona kuitika nechikonzero
chaizvozvo, asi pane nyaya yanhasi ndepekuti ndikubatsire kuziva zvinogona
kukubatsira kuti nguva nenguva misi nemisi ugare wakafara zvisinei kuti
wasangana nei.
Hongu ndinobvuma
kuti chimwe nechimwe chiri pasi pezuva chine nguva yacho asi zvakakoshawo kuti
tinzwisise kuti nguva yechinhu inogona kurebeswa kana kupfupikiswa. Mambo
Dhavhita vakataura kuna Mapisarema 30 kuti kuchema kungavapo husiku, asi mufaro
unouya mangwanani. Jesu pane chimwe chinhaho akaudza vadzidzi vake kuti tsamwa
hako asi usarege zuva richidoka uchakatsamwa. Kureva izvo kuti hazvina kuipa
kutsamwa, asi hurefu hwehasha idzi hunogona kupfupikiswa maererano nechido
chako iwe sedungamunhu. Zviri nyore kufunga kuti kana uchinge watsamwiswa
zvikuru zvinodawo nguva refu kuti uzogona kuregerera kana kunyevenuka pahasha
dzako. Chokwadi chiripo ndechokuti simba unaro rekuti ugone kufadzwa
nezvinotsamwisa vamwe, simba unaro rekuti utuhwine mumvura iri kunyudza vamwe,
kuti ugare parikutizwa nevamwe kana kuti ubudirire pari kukundikana vamwe.
Hazvisi zvitsva izvi, mvura yakanyudza vamwe ndiyo imwechete yakararamisa Noah
nemhuri yake, nzara yakauraya vamwe ndiyo imweyo yakaita kuti Isaka adyare
nekukohwa zvakapamhidzirwa mazana. Mozisi wakaona moto arikure asi vana
Abednego vakapinda mumoto vakabuda vari vapenyu. Hazvisi zvose zvinokuvadza
zvinogona kukukuvadza iwe semwana waMwari. Chinosiyanisa iwe nemumwe ndechokuti
simba raurikushandisa kurarama rakasiyana nerake. Varoma 6 vs 4 inoti: Naizvozvo takavigwa naye kubudikidza
nokubhabhatidzwa murufu kuitira kuti, sokumutswa kwakaitwa Kristu kubva
kuvakafa nokubwinya kwaBaba, nesuwo tirarame upenyu hutsva.
Hanzi Kristu
wakamutswa kubva kuvakafa nokubwinya kwaBaba. Simba rakararamisa Jesu kubva
pakumuka kwake kusvikira paakakwira kuenda kudenga raiva simba rokubwinya
kwaMwari. Ko iwe simba rauri kurarama naro nderani? Pataverenga tichitanga
Bhaibheri rati muri vaMwari rikazoti uyo, uri mamuri, mukuru kunaiye, uri
munyika. Iri ndiro simba redu pakurarama, Mwari ari matiri mukuru pana
Satani ari munyika. chikonzero Jesu akati “Ndakuudzai
zvinhu izvi, kuitira kuti muve norugare mandiri. Panyika muchatambudzika. Asi
tsungai mwoyo! Ini ndakakunda nyika.” Johane 16 vs 33.
Kristu ari matiri
ndiye tariro rwokubwinya (Vakorose 1 vs 27) uye Kristu ari matiri mukuru pane
ari munyika. Jesu akati panyika tichatambudzika, asi ini ndakakunda nyika, 1
Johane 4 yoti makavakunda. Takakunda
nyika kana tiri muna Kristu. Ndanyora nhau ino kuti ndikuzivise mwana waMwari
kuti unogona kubuda parikutadziwa nevamwe, kwete nokuti wakangwara asi nekuti
ari mauri mukuru pane ari munyika. Panyika pane kutambudzika, asi ari mauri
akakunda nyika. Vakamuuraya asi nezuva retatu akamuka. Vakamuramba asi Mwari
vakamubvuma nekumutambira. Akazvidzwa navanhu asi Mwari akamupa kubwinya. Ndiye
shumba yerudzi rwaJudah, nyamasase yamangwanani hwayana yakabaiwa isina
chipomero. Azere nenyasha azere nengoni tsitsi nemutsa. Agere pachigaro
chohumambo kurudyi rwababa, ndiye Kristu ari mauri, tariro yokubwinya. Mwari haana
nhoroondo yokukundikana, paJericho wakazviita, pagungwa dzvuku wakazviita,
paZiklag wakazviita, paCalvary wakazviita, muhupenyu hwako achazviita. Ramba
kugara
wakasuwiswa nezvimhingamupinyi zvehupenyu, ramba kuchemedzwa usambobvuma
kushaiswa hope nezvirikuitika munyika. Ari mauri mukuru pane ari munyika, uri
waMwari uye wakakunda zvose zviri munyika. Simba racho unaro, harisi rekutamba
naro kana kutambisa, harisi simba ringakutendera kuti ugare wakabata shaya
uchiedza kufunga kuti unobuda sei. Kana akaburitsa vamwe mugomba remoto, kana
akaburitsa vamwe mugomba reshumba, kana akaburitsa vamwe mumaoko aGoriyati,
kana akaburitsa vamwe mumaoko aJezebheri, ndinoziva kuti nhamo yaurikuona iyo
iduku kwazvo, nokuti ari mauri mukuru pane ari munyika.
Ziva chete kuti
ari mauri mukuru, hapana dambudziko rine simba rekukukuvadza, hapana rine mvumo
yekukuchemedza, kuti ndiwe waita sei? Uri mwana wehumambo iwewe, ari mauri
mukuru. Usapedza husiku wakasvinudzwa nenhamo nekufunganya kana kuti wakatsamwa
nezvawasangana nazvo, kune mumwe wakafira iwe. Kana pane zvirikukunetsa, taura
naye. Shama muromo wako unamate kwaari ndiye ega ane hanya newe uye ndiye
anogona kukuyambutsa. Usafunganya, usagunun’una uye usakahadzika iwe unababa
vanokuda. Mwana akadzingwa chikoro nokuda kwekuti mari haina kubhadharwa
haachemi kwete, anongoenda nenyaya yake onoturira kuvabereki nokuti ndivo vane
musenzekete wokumubhadharira. Kana vachida havo kuzochema vanochema vari ivo.
Mwana haana kodzero yekushaya hope nekuda kwezvinhu zvinonangana nemubereki.
Ndiwo mararamiro atinotarisirwa kuti tiite pahukama hwedu naBaba vedu ivo Mwari
mbune. Kana paita dambudziko, hatingapedzi chero chikamu chiduku chenguva yedu
tichifunganya, kukahadzika kana kugunun’una nokuti hondo yacho haisi yedu, tine
mukundi anogara matiri, hondo ndeyake. Ndati ndikubatsire kuziva izvi, kubva
nhasi kudzamara tisangane zvakare rangarira kuti:
Jesu Ndiye Ishe!! TLG


text:
Nhamba yakakwirira yekutengeserana - Zvigaro zvakachengetedzwa
Fadzwa nekutya kwako kuenda ku-airport muBasel uye Zurich mune imwe yeboka redu rekutanga rakachengetedzwa sedans kubva kuMercedes Benz. Nhamba yedu yemakumbo inotaridzwa nguva dzose uye inoteerera nemitemo yakakwirira yeMercedes-Benz. Pamusoro pemitemo yedu yakakwirira yekuchengeteka, makimine yedu nemamwe motokari zvinopa huzhinji hunyaradzo nokuda kwekufamba kwako kwakanaka.
Tinoziva kuti kuvimbika, kungwara uye nguva ndezvimwe zvinhu zvinokosha pakusarudza basa rako. Zvichida kutasva pamba kana kutakura kuenda kumusangano unokosha - tinoda kuita rwendo rwako sekunakidza sezvinobvira - uye pamutengo unokwana! Kunyanya kufarirwa ndeyedu yakakwana yepurazi ine rwendo rwendo rwese pakati peZurich neBasel airports.
Sarudzo yedu yepamusoro-soro motokari inowanikwa kune umwe neumwe webasa. Mutyairi wako achafara kukubatsira nemitambo shomanana uye mutoro ku-airport.
Sarudza motokari yako maererano nezvakaitika zvezvikepe zvedu
- Mercedes E kirasi
- Mercedes E kirasi yepamusoro motokari
- Mercedes Viano (zvigaro zve8)
- Mercedes S-Chikoro


text:
Rimwe sangano ravana chiremba vanorwira kodzero dzevanhu rinoti vagari vepaArnold Farm, kana kuti Manzou, avo vakapwanyirwa pamwe dzimba dzavo vari panjodzi yekubata zvirwere zvakasiya-siyana.
Munyori musangano reZimbabwe Association of Doctors for Human Rights, Dr Evans Masitara, vanoti kunyange hazvo vasati vaita ongororo yehutano kupurazi iri, vanhu vakaputsirwa pekugara ava vanogona kusangana nenjodzi dzehutanodzinosanganisira mabayo, nechirwere che malaria.
Mumwe mugari wekuArnold Farm, Ambuya Mavis Jangadzi, vanoti vave nemasvondo matatu vachirara panze, uye vasina zvekudya zvakakwana.
Mumwe wevagari vekuArnold Farm asina kuda kudomwa nezita rake sezvo achitya kuzivikanwa nemapurisa ari kuchengetedza nzvimbo iyi ayo ari kurambidza mota kupinda nekubuda papurazi apa,anoti kunyange akarwara, zvave kumuomera kuenda kuchipatara.
Mumwe mugari akada kuzivikanwa nezita rekuti Samaita anotiwo hutano, kunyanya hwevana nemadzimai ane pamuviri, huri panjodzi nekuda kwemabatirwo avari kuitwa papurazi apa.
Munyori musangano rinomiririra vagari vepapurazi iri, Arnold Farm Community Association, VaInnocent Dube, vanoti nekuda kwekutyorwa kwekodzero dzavo dzinosanganisira kodzero yehutano nepekugara, vanoti vakaendesa zvichemo zvavo kuZimbabwe Human Rights Commission pamwe nekuSADC asi vanoti pari zvino hapana mhinduro yavati vawana
VaMasitara vakurudzira kuti sangano reZimbabwe Human Rights Commission riongorore nekukasika matambudziko ari kuArnold Farm.
Asi Zimbabwe Human Rights Commission yakaudza vatori venhau kuti ichiri kuongorora kutyorwa kwekodzero papurazi iri.
Purazi reManzou rakapihwa mudzimai wemutungamiri wenyika, Amai Grace Mugabe, kuti vachengete mhuka dzesangano, izvo zvakazoita kuti vanhu ava vaputsirwe dzimba dzavo.
Dare rakapa mutongo wekuti hurumende itange yatsvagira vanhu ava pekugara isati yavadzingwa.
Asi izvi hazvina kutevedzerwa.


text:
. . . vogadzira mari kubva mumarara
Muchaneta Chimuka —
VADZIDZI vekumayunivhesiti akasiyana emuZimbabwe svondo rapera vakatora mibairo yemari inodarika $2 000 mumakwikwi ekuratidzira zvinhu zvavari kugadzira kubva mumarara emabhodhoro ezvinwiwa zvekambani yeDelta Cor- poration.
Makwikwi aya akaitwa muHarare pasi pechirongwa cheDelta-Boost Ethics Social Responsibility Showcase.
Pazuva iri, vadzidzi vekumayunivhesiti vairatidzira zvinhu zvavanogadzira kubva mumarara se- zvigaro, magaba emaruva, magaba ekuisira zvinyoreso muzvikoro, kugadzirwa kwemagetsi kubva mutsvina nemarara (biogas) uye kubikwa kunoitwa marara emabhodhoro neemapurasitiki achigadziriswa midziyo inokosha.
Achitaura pachiitiko ichi – Tsungai Manyeza, uyo anova corporate affairs manager kuDelta — anoti chirongwa ichi vakachiparura gore rino nechinangwa chekuti vadzidzi vekumayunivhesiti vange vachiratidza hunyanzvi hwavo hwekuchengetedzwa kwemarara ezvinwiwa zvavanogadzira kuDelta.
“Tava nemwedzi misere tichiita zvirongwa zverudzi urwu munharaunda dzakasiyana muZimbabwe. Tinoda kuti veruzhinji vazive kuti marara haangoraswa pose-pose uye nzira kwadzo dzekurasa marara nekuashandisa zvakare mukugadzira zvinhu zvinoita kuti vawane mari. Kune vazhinji vari kurarama upenyu hunodadisa kuburikidza nekugona kushandisa marara,” ano- daro.
Anoti chinangwa chavo ndechekuti nyika ive yakachena zvichifambirana nechirongwa cheSustainable Development Goal number 5,8,11 ne12. Chirongwa ichi — cheBuilding Opportunities on Student Talent (BOOST) — chine chinangwa chekusimudzira zvipo zvemabasa emawoko uye chiri kuitwa nemayunivhesiti 11 munyika ino.
Mamwe emayunivhesiti ari muchirongwa ichi anosanganisira Africa University, Bindura University of Science Education, Catholic Univerisity, Harare Institute of Technology, Midlands State University, National University of Science and Technology, Solusi University, Women’s University in Africa neUniversity of Zimbabwe.
Delta ine chimwe chirongwa zvakare icho chakananga kurwisa nyaya dzekutorwa kwezvinodhaka nevadzidzi vekumayunivhesiti sezvo izvi zvichikanganisa dzidzo yavo nekukonzera kurwisana nekupanana pamuviri pasina ku- rongeka.


text:
Mumwe wevatevedzeri vemutungamiri webato reMDC-T, VaNelson Chamisa, vanoti vachaenderera mberi nemisangano yavo neMugovera muguta reKaroi pamwe nekuHurungwe mudunhu reMashonaland West, zvisineyi nekuti mapurisa akavanyima mvumo yekuenderera mberi nemisangano iyi.
VaChamisa vanoti ivo sebato vakaita zvose zvinotarisirwa kuitwa pamutemo zvekuzivisa mapurisa paine nguva, saka havaoni chinovatadzisa kuenderera mberi nemisangano yavo.
Bato iri rakanyorera mapurisa musi wa 31 Gumiguru richivazivisa nezvehurongwa hwekusangana nevatsigiri varo uhwu, asi musi wa 7 Mbudzi mapurisa akazopindura tsamba iyi achiti MDC yakanga isingakwanisi kuenderera mberi nemisangano iyi.
Mapurisa anoti pasi pechikamu 26(10) chemutemo wePOSA, bato iri harikwanise kuita musangano nekuti nhengo dzaro dzakakundikana kuenda kumapurisa kuti vakurukure nezvezvinyunyuto zvinonzi zvakasimudzwa nevemabhizimusi pamwe nevamwe vagari vemuKaroi.
Pamusoro pezvo, mapurisa anoti haakwanisi kuchengetedza musangano uyu sezvo vari kushanda munzvimbo dziri kunyoreserwa kuvhota kwavari kuchengetedza.
VaChamisa vanoti misangano yavo iyi yakanangana nekukurudzira veruzhinji kuti vaende kunonyoresa kuvhota kuitira sarudzo dziri kuuya gore rinouya.


text:
Nhasi zvingaratidzika sezvinotyisa kune SEOs dzakawanda uye vashandi vekushandura webhuzha pazvinouya pane kukurukurirana kunowanzoenderana nehutano hwemashure nehutsva hwekutsvaga. Sei? Nokuti kazhinji kacho basa rokutora PR rakatsika shure pasina kuvhiringidza webhusaiti kana bhuroti ibasa rakaoma rakaoma. Kazhinji kazhinji, chinangwa chikuru che SEO ndechokuwedzera kuwedzera kweCTR, kukurudzira chitima, pamwe nekusimudza kushandurwa kwewebsite. Uye kana iwe uchida kuwana PR yakakwirira shure kwekambani yekutengesa-kune zvakawanda zvevarume vari kukwidza "mavhisi" avo pasi peWebhu - pano pane zvimwe zvidimbu zvinotonhora pamusoro pekubhadharwa kwechikwata chekuvaka. Chinhu ndechekuti Google inogona kuona dzimwe nguva zvinhu zvinoshusha zvichiitika newebsite yako kana blog (i. e. , guru guru rinowanikwa zvakaderera rakabhadhara backlinks, rinoshandisa zvinyorwa zvakavanzika, zvinyorwa zvepammy, uye mamwe maitiro kana zvirongwa zvinonyengera zve badass Black-Hat uye Grey-Hat SEO). Tichifunga nezvezvakaipa zvakanyanya apo iwe unowana PR yakakura shure kumashure kubva kune vamwe vasinganyengeri (i. e. , yakaderera-nheyo mazita, automated forum subscriptions, mapurisa ekubatanidza uye mavhiri mavhiri - a. k. a. kusiyanisa kugoverana) - zvose zvinogonawo kuguma nekuparadzwa. Ndinoreva kuti webhusaiti yako inogona kurambidzwa kubva pakutsvaga kwekutsvaga kamwechete uye nokusingaperi. Saka, kufunga nezvekukuvadza kwakanyanya pasi pano kunouya zvinhu zvose zvaunofanira kuziva pamusoro pekubhadhara backlinks, mhando dzakakura dzekunyoresa zvikwereti uye kuti ungazvidzivirira zvakanakisisa sei, kunyanya zvinowanzoitika.
Mhando Dzokugadzirisa Mutemo
Pane chimwe chinhu, ngatitarisei - iyo inowanzomiswa panzvimbo yepasi pose. Tichifunga nezvekukanganisa kunowanikwa nekutengesa kana kutengesa backlinks, pane zvitatu zvakasiyana zvekunyoresa zvikwereti - chikamu chechikamu, nzvimbo-yakazara chirango, uye kukwaniswa kubviswa.
- Mitezo yakasarudzwa - inomirira chirango chekutungamirira kutengesa webhusaiti kana blog pane zvitsvakurudzo. Zvinowanzoitika apo Google inoona basa risinganzwisisiki rechokwadi re spammy, rinowanzoenderana nekubata nemashoko akawanda uye keyphrases - kungoputira mamwe traffic, uye pasina kupa chero zvakakosha kukosha nejiji cheji.
- Chirango cheShoko-Wese - icho chingava chinetso chakakomba nemigumisiro yakaoma. Nekugona kukwanisa kuvhara kusvika hafu yehutano hwako hwewebhu, rudzi urwu rwekutsvaga chirango chinowanzoshandiswa kana zvasvika pakushandisa Grey-Hat backlinks, somuenzaniso nechechi dzakachengetwa, zvisingatauriki kana kuti kwete kunyange zvakakwana zvepamutemo zvinodhaka zvakadai semishonga, upombwe kana kubhejera. Kana uri kutarisana ne-low-quality link mutengesi anovimbisa kuti awane PR high backlinks kune webhusaiti yako - inenge pasina nguva - inguva yekudedera. Sezvo iwe zvichida uri kuenda kukwerera mureza mutsvuku neGoogle uye unoshandisa chikwata.
- Kuzadzisa Kuzadzisa - kunotaura pachako. Ndinoreva kuti kuenda kunoshandiswa kumashure kumashure kunogona kuita chinhu chakaipisisa. Ndinoreva nzira yakaipa zvikuru yezviitiko apo webhusaiti yako kana bhulogi inoshungurudzwa nezvekukutukurwa zvakanyanya neavo vasina kukodzera kubatanidza matanho kana maitiro ekutengesa - uye zvinongodzingwa kunze kwetsva yekutsvaga. Kazhinji kazhinji, mugumisiro wakadaro usina kufara uri kusvika kusvika pasi pehutano hwakatengeserana "kutengesa" makambani ", uye" avo ".


text:
Muchaneta Chimuka —
MUDZIMAI wekuEpworth anoti akarambwa nemurume wake uyo anova mupurisa zvichitevera kuzvara kwaakaita mwana akaremara mitezo.
Monica Makusha (27) anogara kwaJacha anoti upenyu hwamuomera zvichitevera kurambwa nekutizwa kwaakaitwa nemurume wake.
“Ndakarambwa nemurume wangu anonzi John Safarawo (27), uyo anova mupurisa kuGweru mushure mekunge ndabara mwana akaremara. Akandiudza kuti aya mashura makuru achiti kumhuri kwavo hakuzvarwe vana vakaremara.
“Mwana wedu uyu akaremara makumbo, mawoko nekuoma mitezo uye haagoni kufamba, anotogwesha nemusana negotsi.
“Mwana uyu anoda mapamper nguva nenguva nekuti haagoni kuenda kuchimbuzi oga uye mari yekuti ange achienda kunofunda kuJairosi Jiri Centre uko kunodiwa $350 yechikoro handina,” anodaro.
Zvisinei, Safarawo ari kuramba mashoko ekuti haana hanya nemwana wake achiti ari kumuchengeta kuburikidza nemendenenzi uye Makusha munhu asingatende.
Makusha nerimwe divi anoti Safarawo akatanga kuramba mwana uyu ichiri mimba apo vakapesana pamusoro pemazuva aanonzi akabata pamuviri.
“Pandakaita nhumbu yemwana uyu, handina kuzviziva nekuti ndakanga ndiri kungotevera mazuva angu. Ndakatozoziva kuti ndaiva nepamuviri nhumbu yatokura, zvinova zvisina kumufadza achibva atonoroora mumwe mudzimai kumusha kwavo. Pandakazobara mwana uyu akaremara, akabva ati haasi wake nekuti kumusha kwavo hakuzvarwe zvirema,” anodaro Makusha.
Anoenderera mberi: “Ndakabva ndamumhan’arira mendenenzi iyo ari kubhadhara $100 inova isiri kukwana pazvinhu zvinodiwa nemwana. Ndakamuwanira nzvimbo yechikoro kuJairosi Jiri kuWaterfalls asi mari yechikoro $350 handina.
“Anoda zvakare wiricheya nekuti ndinotogara ndakamubereka kumusana kuti asatsemuke musoro nekuti anofamba negotsi. Gotsi nemusana angova maronda asi mwana ane njere zvekuti kana akaenda kuchikoro anopasa,” anodaro.
Makusha anoti dzimwe nguva kana zvanyanya kumuomera anoenda kumusha kwevabereki vake uko vanonotengesa zvipfuyo kuti awane mari yekuchengeta mwana uyu.
“Mombe, mbudzi nematoki zvevabereki vangu zvapera kumusha nekuti vabereki vangu vanenge vachingotengesa kuti variritire mwana uyu nekuda kwekurwadziwa neraramo yake. Pandinofonera baba vake ndichida kuti ndivaudze kuti mwana anoda kuenda kuchikoro, mudzimai wavo ndiye anodaira asi achinditukirira pamusaka pemwana wangu akaremara. Mamwe mashoko anorwadza ayo anotukirira nawo mwana wangu pamusaka pekuremara kwake ndinawo mufoni yangu,” anodaro.
Makusha anoti aimboita mabasa ekutengesa muriwo neemumba asi zvava kumuremera nekuda kwekuti mwana uyu anenge achida kuchengetedzwa.
“Nguva zhinji ndinenge ndakabereka mwana saka handina kana mukana wekuti ndiite rimwe basa rinondipa chouviri. Ndatove nedambudziko rekurwadziwa nechipfuva nekuti mwana akura, ava nemakore mashanu ndichimubereka. Baba vacho havana hanya nekuona mwana uyu kana kumutsigira mukurarama kwake,” anodaro.
Asi Safarawo ari kurambisisa nyaya yekuti haana hanya nemwana uyu.
“Handina kumboramba mwana wangu, ndinobvuma kuti takaita mwana tese uye ndiri kumuchengeta. Mudzimai iyeye anotaurisa zvakawanda zvisinei nekuti ndiri kubhadhara mari yemendenzi. Takangoti regai timupe nguva achidya mari iyoyo nekuti yakawanda zvikuru ndikatarisa mari yandinotambira asi anongoramba achingofona achiti anoda mari.
“Anongomuka achiti mwana akura anoda kuenda kuchikoro asingazive kuti zvinhu zvinorongwa nenguva,” anodaro.
Anoti Makusha paakataura nemudzimai wake, ndiye akanga akumbira kutaura naye achida mari kwaari.
“Paakafona ndiye akakumbira kuti anoda kutaura nemudzimai wangu asi vakazogumisira vave kukandirana mashoko akashata. Ndapota musabudise nyaya iyoyo nekuti inozondinyadzisa, ndiri munhu achangobva kunoroora uye nekuda kwebasa rangu,” anodaro.


text:
Jesu Akafirei?
Dhaunirodha
Mhinduro yeBhaibheri
Jesu akafira kuti vanhu vakanganwirwe zvivi zvavo vowana upenyu husingaperi. (VaRoma 6:23; VaEfeso 1:7) Rufu rwaJesu rwakaratidzawo kuti munhu anogona kuramba akavimbika kuna Mwari kunyange paanotarisana nemiedzo yakakura chaizvo.—VaHebheru 4:15.
Ona kuti rufu rwemunhu mumwe chete rwungakwanisa sei kuita zvese izvi.
Jesu akafira kuti ‘tikanganwirwe zvivi zvedu.’—VaKorose 1:14.
Munhu wekutanga, Adhamu, akasikwa asingatadzi, asina chivi. Asi akasarudza kusateerera Mwari. Kusateerera kwaAdhamu, kana kuti chivi chaakaita, kwakakanganisa chaizvo vana nevazukuru vake vese. Bhaibheri rinoti, ‘Vazhinji vakaitwa vatadzi nekuda kwekusateerera kwemunhu mumwe chete.’—VaRoma 5:19.
Jesu akanga asinawo chivi, asi haana kumbobvira atadza. Nekudaro, aikwanisa “kuyananisira zvivi zvedu.” (1 Johani 2:2) Adhamu paasina kuteerera zvakaita kuti vanhu vese vave nechivi, asi rufu rwaJesu rwakabvisa chivi pavanhu vese vanoratidza kutenda maari.
Nemamwe mashoko, Adhamu akatengesa vanhu vese muchivi. Kutifira kwakazoita Jesu asingamanikidzwi, kwakabva kwaita kuti atengezve vanhu vese kuti vave vanhu vake. Saka “kana munhu akatadza, tine mubatsiri ari kuna Baba, iye Jesu Kristu, akarurama.”—1 Johani 2:1.
Jesu akafira “kuti munhu wose anotenda maari arege kuparadzwa asi ave noupenyu husingaperi.”—Johani 3:16.
Kunyange zvazvo Adhamu akasikwa kuti ararame nekusingaperi, chivi chake chakaita kuti apiwe mutongo werufu. Kuburikidza naAdhamu, ‘chivi chakapinda munyika uye rufu rwakapinda nechivi, saizvozvowo rufu rwakapararira kuvanhu vese nekuti vese vakanga vatadza.’—VaRoma 5:12.
Kusiyana naizvozvo, rufu rwaJesu haruna kungobvisa chivi chete, asi rwakabvisawo mutongo werufu pavanhu vese vanoratidza kutenda maari. Bhaibheri rinozvitsanangura richiti: “Kuti chivi norufu zvazvakava mambo, mutsa usina kukodzera kuwanwa uvewo mambo nokuda kwokururama kuti pave noupenyu husingaperi nokuna Jesu Kristu Ishe wedu.”—VaRoma 5:21.
Ichokwadi kuti vanhu mazuva ano vari kungorarama kwemakore mashoma vobva vafa. Kunyange zvakadaro, Mwari akavimbisa kuti achapa vanhu vakarurama upenyu husingaperi uye kuti achamutsa vakafa kuitira kuti vabatsirwewo nechibayiro cherufu rwaJesu.—Pisarema 37:29; 1 VaKorinde 15:22.
Jesu “akateerera kusvikira parufu,” achiratidza kuti munhu anokwanisa kuramba akatendeka kuna Mwari pasinei nemuedzo kana kuti dambudziko raangasangana naro.—VaFiripi 2:8.
Pasinei nekuti pfungwa dzake nemuviri wake zvakanga zvisina kukanganiswa nechivi, Adhamu haana kuteerera Mwari nekuti akaratidza udyire nekuchiva chimwe chinhu chaakanga asina kupiwa. (Genesisi 2:16, 17; 3:6) Pave paya, muvengi mukuru waMwari, Satani, akapa pfungwa yekuti hapana munhu aizoramba achiteerera Mwari kana pasina chaanenge achiwana, kunyanya kana upenyu hwake hwava pangozi. (Jobho 2:4) Asi Jesu, munhu ainge asina chivi, akateerera Mwari ndokuramba akavimbika kwaari, kunyange paaifa zvinonyadzisa uye zvinorwadza chaizvo. (VaHebheru 7:26) Izvi zvakabva zvanyatsobudisa pachena kuti: Munhu anogona kuramba akatendeka kuna Mwari pasinei nemuedzo kana kuti dambudziko ringaunzwa paari.
Mibvunzo ine chekuita nekufa kwaJesu
Nei Jesu aifanira kutambura ofa kuti adzikinure vanhu? Ko nei Mwari asina kungobvisa mutongo werufu?
Mutemo waMwari unoti “mubayiro wechivi ndirwo rufu.” (VaRoma 6:23) Pane kusaudza Adhamu nezvemutemo uyu, Mwari akamuudza kuti mutongo wekusateerera waizova rufu. (Genesisi 3:3) Adhamu paakaita chivi, Mwari “asingamborevi nhema” akabva aita zvaakanga ataura. (Tito 1:2) Adhamu akabva apfuudza chivi kuvana nevazukuru vake, pamwe chete nemubayiro wechivi—rufu.
Kunyange zvazvo vanhu vane chivi vakakodzerwa nemutongo werufu, Mwari akavaratidza ‘ukuru hwemutsa wake usina kukodzera kuwanwa.’ (VaEfeso 1:7) Nzira yaakashandisa kuti adzikinure vanhu—yekutumira Jesu sechibayiro chisina chivi—yainyatsoenderana nezvakanga zvarasika uye yairatidza ngoni dzakakura chaizvo.
Jesu akafa riini?
Jesu akafa “paawa yechipfumbamwe” kubva pakubuda kwezuva, kana kuti panenge panguva dza3:00 dzemasikati ePaseka yevaJudha. (Mako 15:33-37) Zuva iroro rinoenderana nemusi weChishanu 1 April 33 C.E., maererano nemakarenda emazuva ano.
Jesu akafira kupi?
Jesu akaurayirwa “kunonzi kuNzvimbo yeDehenya, inonzi Gorogota muchiHebheru.” (Johani 19:17, 18) Nzvimbo iyi yaiva “kunze kwegedhi” reJerusarema repanguva yakararama Jesu. (VaHebheru 13:12) Ingangodaro yaiva pachikomo, sezvo Bhaibheri richiti vamwe vaiona Jesu achiurayiwa “vari kure zvishoma.” (Mako 15:40) Asi painyatsova neGorogota hapanyatsozivikanwa kuti ndepapi.
Jesu akafa sei?
Kunyange zvazvo vakawanda vachiti Jesu akaurayiwa, achiita zvekurovererwa pamuchinjikwa, Bhaibheri rinoti: “Iye pachake akatakura zvivi zvedu mumuviri wake pamuti.” (1 Petro 2:24, Bhaibheri Dzvene) Vanyori veBhaibheri vakashandisa mashoko maviri echiGiriki kuti vataure nezvepakaurayirwa Jesu—stau·rosʹ uye xyʹlon. Vaongorori vakawanda vakagumisa vachiti mashoko aya anoreva bango kana kuti danda rakati twii.
Rufu rwaJesu rwunofanira kuyeukwa sei?
Pausiku hwaichengetwa Paseka yevaJudha gore negore, Jesu akatanga chiitiko chisingashamisiri nevateveri vake ndokuvarayira kuti: “Rambai muchiita izvi muchindiyeuka.” (1 VaKorinde 11:24) Papera maawa akati kuti, Jesu akabva aurayiwa.
Vanyori veBhaibheri vakafananidza Jesu negwayana rakapiwa sechibayiro paPaseka. (1 VaKorinde 5:7) Sezvaingoita mhemberero yePaseka kuti yaiyeuchidza vaIsraeri kuti vakanga vanunurwa kubva muuranda, saka kuyeuka rufu rwaJesu Kristu kunoyeuchidza vaKristu kuti vakanunurwa kubva muchivi nerufu. Paseka, iyo yaichengetwa musi waNisani 14 maererano nekarenda yeBhaibheri, yaipembererwa gore negore; vaKristu vekutanga vaiyeukawo kufa kwaJesu kamwe chete pagore.
Gore negore, mamiriyoni evanhu pasi rese anoyeuka rufu rwaJesu pazuva rinoenderana naNisani 14.


text:
Vechidiki vebato reMDC inotungamirwa, naVaMorgan Tsvangirai vakapurura neSvondo chirongwa chekukurudzirana pachavo kuti vanyorese kuvhota musarudzo dza2018 pasi pedingindira rinoti Bereke Mwana Tiende.
Vechidiki veMDC T vakaparura chirongwa chavo muMufakose vachiimba nezvechirongwa cheBereke Mwana Teinde.
Vachiparura chirongwa ichi, sachigaro weMDC T Youth Assembly, VaHappymore Chidziva, vakati vechidiki munyika vanofanira kuvhota kuti vasunungure nyika kubva kuhutongi hwebato reZanu PF.
Vakati chirongwa cheBereka Mwana Tiende chakanangana nekuona kuti vechidiki navose vanokodzera kuvhota vanyoresa kuti vakwanise kuvhota musarudzo dza2018.
Vakati chirongwa ichi ndechimwe chezvirongwa zvakawanda zviri kuitwa nebato ravo zvekuona kuti vanhu vese munyika vane kodzero yekuvhota, vanyoresa kuvhota, vachiti vhoti chete ndiyo nzira yega inoita kuti bato rikunde musarudzo.
Vakatiwo pane chirongwa che #99 icho chakanangana nekuti vese vane makore gumi nemanomwe gore rino vatore zvitupa kuti vagokwanisa kuvhota gore rinouya.
Vakati rwendo runo bato ravo harizi kuzopedza nguva richiita ma rally asi richapinda pamusha wega wega richitsvaga rutsigiro pamwe nekuona kuti munhu wqese anyoresa kuvhota.
VaChidziva vakati kana hurumende yaVaRobert Mugabe ikada kuenderera mberi nesarudzo mitemo yesarudzo isina kushandurwa vachavhiringa sarudzo idzi.
Mutungamiriri wevechidiki mubato iri mudunhu reHarare, VaPaul Gorekore, vakati vabereki vese munyika pamwe nevedzisvondo vanofanira kukurudzira vechidiki kunyoresa kuvhota.
Sachigaro wemadzimai muMDC-T mudunhu reHarare, Amai Ronia Bunjira, vakati vanotsigira vechidiki pachirongwa chavo uye shuviro yavo ndeyekuti dai vanhu vese vanyoresa kuvhota kuti vaunze shanduko gore rinouuya.
Vatungamiri vakawanda vebato iri kusanganisira mumwe wevatevadzeri vemutungamiriri webato iri, VaNelson Chamisa, munyori mukuru webato iri, VaDouglas Mwonzora, nemutevedzeri wavo Amai Paurina Mpariwa-Gwanyanya, nhengo dzakawanda dzeparamende dzakapinda musangano uyu dzichiti sarudzo dza2018 dzidzo dzekuunza shanduko munyika.
VaMwonzora vakati vari kunyora tsamba kuna VaMugabe nemutauriri weparamende, VaJacob Mudenda, vachivaudza kutihavachada kuti Zimbabwe Electoral Commission ione nezvesarudzo sezvo ichitsigira Zanu PF.
Vakati vanoda kuti United Nations neAfrica Union vaone nezvesarudzo dza2018.
Vakati vachaudza veruzhinji mhinduro pamusangano wavachaita nemamwe mapato ari muNational Electoral Reforms Agenda, NERA, muAfrica Unity Square nemusi weChitatu.
Pari zvino mapato anopikisa kusanganisira MDC T ari kuda kuti mitemo yesarudzo ushandurwe kuitira kuti sarudzo dziitwe zvakachena.
Pari zvino mapato aya ari kupokana nehurumende nenyaya yekutengwa kwemichina yekunyoresa vanhu kuvhota yeBiometric Voter Registration.
United Nations Development Program ndiyo yange yapihwa mvumo yekutenga michina iyi mushure mekunge hurumendde yati yainge isina mari.
Asi hurumende inoti yave nemari yekutenga michina iyi, nokudaro yave kuenderera mberi nekutenga michina iyi..
Asi vemapato anopikisa vanoona sekunge hurumende yave kuda kupindira mumafambisirwo esarudzo.


text:
Sangano rinomirira vashandi vehurumende reApex Council raramba mashoko ari kunzi akataurwa negurukota rezvemabasa nevashandi, ekuti vashandi vakawanda vari kuda kupiwa masitendi semuripo wemari dzavo dzemabhonasi egore rapera, pane kuti vapiwe iri mari.
Sachigaro weApex Council, Amai Cecilia Alexander, vanoti semaziviro avo vashandi vari kuda kupiwa mabhonasi avo iri mari nekuti sangano ravo rine humwe hurongwa hwekutsvagira nhengo dzaro masitendi ekuvakira dzimba richishanda nebazi rezvekutongwa kwematunhu.
Amai Alexander vanorambawo mashoko ekuti vatungamiri vemasangano evashandi vehurumende ndivo vari kurasisa vashandi panyaya iyi.
Amai Mupfumira svondo rino vakaudza vatori venhau kuti hofisi yavo iri kutambira vashandi vakawanda chose vari kuda kunzwisisa nezvehurongwa hwemasitendi uhwu.
Vanonzi vakatiwo ongororo yekunzwa pamire vashandi panyaya iyi iri kuitwa nebazi ravo inoratidza kuti ruzhinji rwuri kuda nzvimbo dzekuvakira dzimba pane mari.
Amai Alexander vanoti vamiriri vemasangano ose evashandi vehurumende vachasangana neMuvhuro svondo rinouya kuti varovane masoro padanho rekutora vachienda mberi.
Musangano wanga wakatarisirwa kuitwa neMuvhuro svondo rinouya pakati pevashandi nevamiriri vehurumende unonzi wambosendekwa zvakare parutivi, danho rinonzi riri kutowedzera hukasha wkevashandi.
Studio7 yakundikana kubata Amai Mupfumira kuti tinzwe pavamire pari nhasi.
Asi Amai Alexander vanoti havaone vashandi vachitadza kutora matanho kana pasina chagadziriswa.


text:
Iris P-40 Warhawk - The kuedza FSX & P3D
Size 72.2 MB
Downloads 6 201
Created 03-08-2012 06: 31: 54
Akachinja 15-10-2012 23: 06: 34
rezinesi Freeware
Munyori: Iris KUTIZIRA SIMULATION SOFTWARE http://www.irissimulations.com.au
Download Kune FSX-SP2 & FSX-Steam & P3D v1. * v2 v3 v4 kuti iongorwe Inoenderana DirectX10 + + 3D Virtual Cockpit
Mushure budirira kusunungurwa "Aces of Commonwealth" pasuru nokuda FSX pachiratidzwa Curtiss P-40E Kittyhawk, Iris akasarudza kuratidza fungidziro dzavo uye kupa chigadzirwa itsva dzine yakatosiyana mbiri itsva P-40 Warhawk, ari P-40T uye P-40X.
The P-40T ari mapatya chigaro, mapatya injini musiyano wezvinyorwa pamusoro P-40 airframe. Unenge US akaita kuedza ane mapatya injini pfungwa P-40C munguva yehondo, zvakanzi kuzonetseka nepfungwa murombo kudzikama nyaya uye haana akapinda kugadzirwa.
The P-40X ari chete chigaro P-40E pamwe rakadimburirwa mapapiro uye contra-kutenderera hwindimiri pamusoro Merlin injini gadziriro.
Features:
The P-40X mumavhidhiyo
The P-40T ari mapatya chigaro, mapatya injini musiyano wezvinyorwa pamusoro P-40 airframe. Unenge US akaita kuedza ane mapatya injini pfungwa P-40C munguva yehondo, zvakanzi kuzonetseka nepfungwa murombo kudzikama nyaya uye haana akapinda kugadzirwa.
The P-40X ari chete chigaro P-40E pamwe rakadimburirwa mapapiro uye contra-kutenderera hwindimiri pamusoro Merlin injini gadziriro.
Features:
- 2048x2048 Pixel bitmap vanatenzi resized kuna 1024x1024 pixels dzose paintschemes ichipa nakisa unopinza bumpmaps uye zvinoshamisa mifananidzo mhiri ZVOSE Graphics makadhi inokwanisa kumhanya FSX!
- Murovedzi Ane soundset kubva Iris AudioworX pamwe 360 dhigirii ruzha panning customized zvakananga nokuda FSX.
- A-siyana wakanaka paintschemes kushandisa zvakanaka unyanzvi nzira iripo kubvumira kuti wakanaka weathering uye chinooneka zvakajeka.
- A yepamusoro paintkit dzichiratidza zvose weathering akaturikidzana kubvumira vanoshandisa azere customization pamusoro repaints vose mbiri 2048x2048 Pixel unhu!
- Murovedzi Ane ndege muenzaniso kubva Jade Island Flight Test Center.
- An zvakadzama mutyairi rekushandisa yose mashoko unofanira kuziva kuti kushandisa Iris P-40 Warhawk hurongwa uye ndege zvakakwana zvishandiso nokuputsika, checklists uye zvakawanda.
The P-40X mumavhidhiyo
Iris P-40 Warhawk - The kuedza FSX & P3D Download


text:
Mukorezana
Shoko rokuti mukorezana (century in English) rinoreva kuverengwa kwemakore zana (100) zvichibva pagore rechi(xx01) panotangira zana racho kusvika pagore rechi(x100) parinoperera. Somuenzaniso mukorezana we19 chakatanga mugore 1801 chikapera mugore 1900; mukorezana we13 chakatanga mugore 1301 chikapera mugore 1400.
Pari zvino tiri muchizana 21 chakatanga mugore 2001 uye chinotarisirwa kupera mugore 2100.
Vanhu vekuEurope vakapamba Africa munguva yomukorezana we19; pakazopera mukorezana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.
Nokumwe kutaura tingaturikira tichiti mwaka wechizana.


text:
HARARE —
MDC-T inoti nhengo dzayo dzarohwa nemauto ange akapakatira pfuti apo dzange dziri pamusangano waitirwa kuZhombe mudunhu re Midlands North.
Mumiriri we Zhombe muparamende, Va Rodgers Tazviona, vanoti vatsigiri vanosvika makumi masere vakuvadzwa pa Empress Business Centre.
VaTazviona ndivo vange vachikokera musangano uyu. Va Tazviona vanoti pane vamwe vatsigiri vavo vasiri kuzivikanwa kuti vari kupi zvichitevera kurohwa kwavaita, uye vamwe vavo vatoendeswa kuchipatara.
Mhirizhonga iyi inonzi yasvitswa mumaoko emapurisa, asi hapana ati asungwa.
Studio7 haina kukwanisa kunzwa divi remasoja nemapurisa panyaya iyi.
Mhirizhonga yezvematongerwo enyika inonzi iri kukwira mumatunhu akaita seMasvongo, Midlands neMashonaland East, uko vatsigiri veMDC vanoti vari kufuviswa nenhengo dzeZanu PF.
Mukupera kwesvondo, dzimba mbiri dzenhengo dzeMDC dzakapiswa muGutu West kuMasvingo.
NeChishanu chapfuura motokari yeMDC inonzi yakapiswa kuShamva nevanhu vanofungidzirwa kuti ndeve Zanu PF.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
7 Zvino mambo naHamani+ vakapinda kuti vaite mabiko namambokadzi Esteri.
2 Mambo akabva atiwo kuna Esteri pazuva rechipiri pamabiko ewaini:+ “Unotetererei,+ haiwa mambokadzi Esteri? Chipiwe.+ Uye unokumbirei? Ngachiitwe—kusvikira kuhafu youmambo!”+
3 Mambokadzi Esteri akapindura kuti: “Kana mandinzwira nyasha, haiwa mambo, uye kana zvakanaka kuna mambo, regai ndipiwe mweya wangu+ pane zvandinoteterera nevanhu vangu+ pane zvandinokumbira.
4 Nokuti tatengeswa,+ ini nevanhu vangu, kuti titsakatiswe, tiurayiwe uye tiparadzwe.+ Zvino kudai tanga tangotengeswa kuti tive hedu varandarume+ uye tive hedu vashandikadzi, ndingadai ndaramba ndakanyarara. Asi kutambudzika kwacho hakuna kukodzera kana kuchikuvadza mambo.”
5 Zvino Mambo Ahashivheroshi akati kuna mambokadzi Esteri: “Ndiani uyu,+ uye azvishingisa+ kuita saizvozvo aripiko?”
6 Esteri akabva ati: “Munhu wacho, mhandu+ nomuvengi,+ ndiHamani uyu akaipa.”
Kana ari Hamani, akatya+ mambo namambokadzi.
7 Mambo akasimuka pamabiko ewaini akashatirwa+ kuti aende kumunda womuzinda; uye Hamani akasimuka kuti akumbirire mweya wake kuna mambokadzi Esteri,+ nokuti akaona kuti mambo+ akanga amusarudzira zvakaipa.+
8 Mambo akadzoka kuimba yemabiko ewaini+ achibva kumunda womuzinda; uye Hamani akanga awira pachigaro+ paiva naEsteri. Naizvozvo mambo akati: “Wava kudawo kubata mambokadzi chibharo, ini ndiri mumba here?” Shoko rakabuda mumuromo mamambo,+ vakafukidza chiso chaHamani.
9 Zvino Habhona,+ mumwe wemachinda+ aiva pamberi pamambo, akati: “Uyewo, pane danda+ rakagadzirirwa Modhekai naHamani, aiva ataura zvakanaka pamusoro pamambo,+ rakamira mumba maHamani—rakareba makubhiti makumi mashanu.” Mambo akati: “Muturikei pariri.”+
10 Vakabva vaturika Hamani padanda+ raakanga agadzirira Modhekai;+ uye hasha dzamambo dzakaserera.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Esteri 7
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Hello Shamwari,
"Mumuviri wako ihombe"
ndiri Soni uye muridzi weizvi tattoos art ideas website. Ndinoda henna, semicolon, musara, rose, butterfly, shamwari yakanakisisa, chiuno, chifukidzo, mazamu, munwe, maruva, gavhuna, anchor, nhofu, owl, feather, netsoka, shumba, mbongoro, kumashure, shiri uye moyo wechiratidzo .
chero zvandinoda itsva tattoo pfungwa mune zvakasiyana-siyana webhusaiti mune webhusaiti yangu. Hatitauri kodzero yemifananidzo, kugovana navo chete.
Kunyange iwe unogona kunditevera pa - Google Plus | Facebook | Twitter | Pinterest
Taura nesu -


text:
SIERRA LEONE NEGUINEA
2002-2013 Zvakaitika Munguva Ichangobva Kupfuura (Chikamu 2)
Kubatsira Matsi
Zvinofungidzirwa kuti muSierra Leone mune matsi dzinenge 3 000 kusvika ku5 000 uye muGuinea mune mazana ematsi. Sezvo Jehovha ‘achida kuti vanhu vemarudzi ose vaponeswe,’ matsi “dzinganzwa” sei mashoko akanaka?—1 Tim. 2:4.
Michelle Washington, mumishinari wekuGiriyedhi akasvika muSierra Leone muna 1998, anoti: “Ini nemurume wangu, Kevin, takatumirwa kuungano yaiva nematsi ina dzaipinda misangano. Sezvo ndaigona Mutauro Wemasaini wekuAmerica, ndaida kuvabatsira. Hofisi yebazi yakandikumbira kuti nditurikire matsi pamisangano nemagungano uye yakaudza ungano dzaiva pedyo nezveurongwa uhwu. Bazi rakarongawo kuti pave nemakirasi ekuti vaparadzi vaida kubatsira matsi vadzidze mutauro wemasaini. Takatanga kutsvaga vanhu vari matsi uye kuvaitisa zvidzidzo zveBhaibheri. Vanhu vakawanda vaitirumbidza pavaiona zvataiita kuti tibatsire matsi. Zvisinei, haasi munhu wose akafadzwa nezvataiita. Mufundisi aibatsira matsi akataura kuti taiva ‘vaprofita venhema.’ Akanyevera vanhu vacho pamwe chete nehama dzavo kuti vatambire kure nesu. Vamwe vakaudzwa kuti kana vakataura nesu vaisazoramba vachibatsirwa nemari. Vanhu vaiva matsi vakakurumidza kupatsanuka kuita mapoka maviri: vaya vakanga vasati vaonana nesu vaitsigira mufundisi nevaya vatakanga taonana navo vaisatsigira mufundisi. Vamwe vaisatsigira mufundisi vakatsigira chokwadi ndokufambira mberi kusvika pakubhabhatidzwa.”
Somuenzaniso, Femi akaberekwa ari matsi uye aisanyatsogona mutauro wemasaini. Aisavimba nemunhu wose—kunyanya vanhu vanonzwa—uye aisafara uye ainzwa asingadiwi. Akabva atanga kudzidza Bhaibheri nehama dzaiva muboka remutauro wemasaini. Pasina nguva ainge ava kupinda misangano yechiKristu nguva dzose uye kudzidza mutauro wemasaini. Femi akafambira mberi kusvika pakubhabhatidzwa uye ava kufara kudzidzisa dzimwe matsi chokwadi.
Muna July 2010, boka reMutauro Wemasaini wekuAmerica remuFreetown rakava ungano. Panewo mapoka emutauro wemasaini muBo uye muConakry.
Varombo Asi ‘Vakapfuma Mukutenda’
Bhaibheri rinoratidza kuti vaKristu vakawanda vemuzana remakore rekutanga vaiva varombo. Mudzidzi Jakobho akanyora kuti: “Mwari haana kusarudza varombo mune zvenyika kuti vapfume mukutenda . . . here?” (Jak. 2:5) Vaparidzi vomuSierra Leone neGuinea vanowanawo nyaradzo netariro kubva pakutenda kwavanoita muna Jehovha.
Kutenda kunoita kuti mhuri dzakawanda dzinoshayiwa dzeZvapupu dzinogara kunzvimbo dziri kure dziite mwedzi yakawanda dzichichengeta mari kuti dzipinde magungano eruwa. Vamwe vanorima kuti vawane mari yekufambisa. Mapoka evanhu 20 kusvika ku30 anopakirana mutumotokari tune zvingoro vachifamba kwemaawa anogona kusvika 20 kana kupfuura vachitsva vari mumigwagwa yakashata ine guruva. Vamwe vanofamba madaro marefu netsoka. “Takafamba netsoka makiromita 80 ekutanga tichienda kugungano, takatakura mabhanana akawanda,” inodaro imwe hama. “Takatengesa mabhanana acho munzira, tichirerutsa mutoro wedu uye tichiwana mari inokwana kuti tipedzise rwendo rwacho nerori.”
Kutenda kwakaitawo kuti vaparidzi vakawanda varege kutamira kunyika dzakati pfumei. “Tinovimba kuti Jehovha achatipa zvatinoda,” anodaro Emmanuel Patton, akapedza kudzidza kuChikoro cheBhaibheri Chehama Dzisina Kuroora. “Nemhaka yekuti tinogara munyika inonyanya kudiwa vaparidzi veUmambo, tinoona kuti basa redu rinokosha zvikuru.” (Mat. 6:33) Emmanuel ava kushumira semukuru muungano, uye iye nemudzimai wake, Eunice, vanoshanda nesimba pakutsigira zvinhu zvine chokuita neUmambo. Vamwe vanababa vanosarudza kusatamira kune dzimwe nzvimbo kuitira kuti vachengetedze kubatana uye kunamata kwemhuri dzavo. “Ndakaramba basa raizoita kuti ndive kure nemhuri yangu kwenguva yakareba,” anodaro Timothy Nyuma, akamboshumira sapiyona uye aimbofanobata nzvimbo yemutariri wedunhu. “Ini nemudzimai wangu, Florence, takaitawo kuti vana vedu vadzidze munharaunda yataigara pane kuti tivaendese kure kunorerwa nevamwe.”
Dzimwe hama nehanzvadzi dzinoratidza kutenda nokuramba dzichiita mabasa echiKristu pasinei nematambudziko akasiyana-siyana. Kevin Washington, ambotaurwa, anoti: “Vaparidzi vakawanda vanogara vachiparidza uye vachiita mabasa eungano panguva imwe chete vachisangana nematambudziko angaita kuti isu tigare kumba takangoti kwindi. Somuenzaniso, vamwe vanogara vachingorwara uye havakwanisi kurapwa uye kuwana mishonga zviri nyore sezvinoitika kune dzimwe nzvimbo. Vamwe vanoshanda nesimba chaizvo kuti vakwanise kuverenga nekunyora. Kana ndikangopindwa nekapfungwa kekushora mapiro anoita imwe hama hurukuro, ndinozvibvunza kuti: ‘Dai ndaishanda kunyika nguva yakawanda, ndiine matambudziko makuru eutano, ndisinganyatsooni asi ndisina magirazi emaziso, uye ndiine mabhuku mashoma esangano uye ndisina magetsi, ndaizodzipa zvakanaka saizvozvo here?’”
Hama nehanzvadzi muSierra Leone neGuinea dzinokudza Jehovha padzinoita izvi nezvimwewo zvakawanda. Sezvaingoita vaKristu vemuzana remakore rekutanga, vanoratidza kuti ivo vashumiri vaMwari ‘nokutsungirira zvizhinji, nokutambudzika, nokushayiwa zvinhu, vachiita sevarombo asi vachipfumisa vazhinji, sevasina chinhu asi vaine zvinhu zvose.’—2 VaK. 6:4, 10.
Kutarisira Ramangwana Nechivimbo
Makore anopfuura 90 adarika, Alfred Joseph naLeonard Blackman vakashuma kuti minda yeSierra Leone yakanga “yachenera kukohwa.” (Joh. 4:35) Papera makore 35, Manuel Diogo akanyora ari muGuinea, achiti, “Muno mune vanhu vakawanda vanofarira.” Nhasi vashumiri vaJehovha munyika mbiri idzi vane chokwadi chokuti vamwe vanhu vakawanda vachateerera mashoko akanaka vova Zvapupu.
Muna 2012, muGuinea makava nevanhu 3 479 vakapinda Chirangaridzo, nhamba inopeta nekanenge kashanu nhamba yevaparidzi vose munyika yacho. MuSierra Leone maiva nevaparidzi 2 030 uye vanhu vakapinda Chirangaridzo vaiva 7 854, nhamba inopeta yevaparidzi vacho kanenge kana. Mumwe akava Chapupu kare aivapo manheru eChirangaridzo chacho ndipiyona chaiye aiva nemakore 93 ainzi Winifred Remmie. Iye nemurume wake, Lichfield, vakasvika muSierra Leone muna 1963. Pashure pemakore 60 ari mubasa renguva yakazara, akanga achiri kushumira sapiyona chaiye. Winifred akati: “Hapana akambofunga kuti Sierra Leone yaizova nehama nehanzvadzi dzakawanda kudai dzakasimba pakunamata. Kunyange zvavo ndachembera, ndichiri kuda kuva nezvandinoita pakuwedzera uku kunofadza.” *
Zvapupu zvaJehovha zvemuSierra Leone neGuinea zvine manzwiro seaiva naWinifred. Kufanana nemiti yakanaka inonyatsodiridzwa, vakatsunga kuramba vachibereka zvibereko zvichiita kuti Jehovha arumbidzwe. (Pis. 1:3) Nesimba raJehovha vacharamba vachizivisa tariro yechokwadi yekusunungurwa kwevanhu—“rusununguko runobwinya rwevana vaMwari.”—VaR. 8:21.
^ ndima 16 Winifred Remmie akafa nyaya ino payakanga ichinyorwa.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
9 Chirevo:+
“Shoko raJehovha riri kurwisana nenyika yeHadraki, uye rinogara paDhamasiko;+ nokuti ziso raJehovha rakatarira munhu wepanyika+ nendudzi dzose dzaIsraeri.
2 Hamati+ richaganhurana nayo; Tire+ neSidhoni,+ nokuti akachenjera kwazvo.+
3 Tire rakazvivakira rusvingo runodzivirira, rikaunganidza sirivha seguruva uye ndarama sematope omumugwagwa.+
4 Tarirai! Jehovha acharidzinga, achawisira uto raro rehondo mugungwa;+ uye iro richaparadzwa nomoto.+
5 Ashkeroni richazviona rotya; uye Gaza richarwadziwawo kwazvo; Ekroni+ richarwadziwawo kwazvo, nokuti tariro+ yaro ichanyara. Mambo achaparara muGaza, uye Ashkeroni harizogarwi.+
6 Mwanakomana asiri wepamutemo+ achagara muAshdhodhi,+ uye ndichaparadza kudada kwevaFiristiya.+
7 Ndichabvisa zvinhu zvake zvakasvibiswa neropa mumuromo make nezvinhu zvake zvinonyangadza pakati pemazino ake,+ iye achasiyiwa nokuda kwaMwari wedu; uye achava saishe+ pakati paJudha,+ uye Ekroni achava somuJebhusi.+
8 Ndichakomberedza imba yangu nomusasa sezvinoita boka revarwi rinorinda,+ zvokuti hapazovi nomunhu anopfuura uye hapazovi nomunhu anodzoka; uye mukuru webasa haazopfuurizve nepakati pavo,+ nokuti zvino ndazviona nemaziso angu.+
9 “Fara kwazvo, haiwa iwe mwanasikana weZiyoni.+ Shevedzera mukukunda,+ haiwa iwe mwanasikana weJerusarema. Tarira! Mambo+ wako anouya kwauri.+ Akarurama, chokwadi akaponeswa;+ anozvininipisa,+ akatasva mbongoro hono yanyatsokura, yakaberekwa nembongoro hadzi.+
10 Ndichaparadza ngoro yehondo pakati paEfremu uye ndichaparadza bhiza muJerusarema.+ Uta+ hwehondo huchagurwa. Achaudza marudzi nezvorugare;+ uye kutonga kwake kuchabvira kugungwa kusvikira kugungwa, nokubvira kuRwizi kusvikira kumigumo yenyika.+
11 “Haiwa iwewo mukadzi, ndichabudisa vasungwa+ vako mugomba risina mvura ndichishandisa ropa resungano+ yako.
12 “Dzokai kunhare,+ imi vasungwa vane tariro.+
“Nhasi ndiri kukuudzawo kuti, ‘Haiwa iwe mukadzi, ndichakuripa migove miviri.+
13 Nokuti ndichakunga Judha sezvandinoita uta hwangu. Ndichaisa Efremu pauta, ndichamutsa vanakomana vako,+ haiwa iwe Ziyoni, kuti varwe nevanakomana vako, haiwa iwe Girisi,+ uye ndichaita kuti uve sebakatwa romurume ane simba.’+
14 Jehovha achaonekwa ari pamusoro pavo,+ uye museve wake uchabuda sezvinoita mheni.+ Changamire Ishe Jehovha acharidza hwamanda,+ uye achaenda nemadutu okumaodzanyemba.+
15 Jehovha wemauto achavadzivirira, ivo vachaparadza,+ vokunda zvipfuramabwe. Vachanwa+—voita mheremhere—sokunge pane waini; uye vachazadzwa sezvinoitwa ndiro, semakona eatari.+
16 “Jehovha Mwari wavo achavaponesa+ pazuva iroro seboka revanhu vake;+ nokuti vachaita sematombo ekorona yamambo anopenya pamusoro penyika yake.+
17 Nokuti, haiwa, kunaka kwake kukuru sei,+ uye runako rwake rukuru sei!+ Zviyo ndizvo zvichaita kuti majaya akure, uye waini itsva ndiyo ichaita kuti mhandara dzikure.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Zekariya 9
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg